recursal/SuperWikiNEXT-32B huggingface dataset:
**黃琛喻**（粵拼：wong4 sam1 jyu4；英文：**Kacee Wong**；1988年—），筆名**心魚**，係香港一位本土作家，2016年參選立法會選舉新界東直選。

簡歷
--

黃琛喻喺香港中文大學新聞與傳播學院畢業，之後加入無線電視做節目助理，參與過古裝劇《九江十二坊》同埋時裝劇《潛行狙擊》嘅製作。跟住佢劈炮去澳洲工作假期，重喺當地修讀會計碩士課程。2016年，佢寫嘅香港時事書《本是老土》喺香港發行。

2016年，黃琛喻參選立法會選舉新界東直選，立場自稱係撐本土理念，重話撐法理港獨，與此同時，佢亦反對梁振英連任特首，並以「港獨之父」嚟貶稱梁振英。參選期間，佢都着住紅白藍膠袋條紋嘅裇衫，以示撐本土文化。雖然隨住出席唔同嘅選舉論壇開始畀唔少人留意到佢，不過因為佢知名度始終唔及政治明星，民意調查亦顯示佢嘅支持度一路都遠遠落後，最終喺投票日之前一日宣佈停止拉票活動。

參考
--

1. ↑  「我對香港有虧欠。」——超級老土黃琛喻
2. ↑  〈黃琛喻撐港獨唔怕被DQ 李偲嫣話梁頌恆係傻人〉. 原著喺2016年11月2號歸檔. 喺2017年8月6號搵到.
3. ↑  候選人簡介：黃琛喻

| * 睇
* 傾
* 改
自決派 |
| --- |
| 組織 | 香港眾志 ‧ 小麗民主教室 ‧ 土地正義聯盟 ‧ 社區公民約章

|  |  |
| --- | --- |
| 其他 | 蒞地基督徒 |

 |
| 人士 | 

|  |  |  |  |  |  |  |  |
| --- | --- | --- | --- | --- | --- | --- | --- |
| 組織成員 | 

|  |  |
| --- | --- |
| 香港眾志 | 羅冠聰（主席） ‧ 黃之鋒（秘書長） ‧ 周庭（副秘書長） |
| 小麗民主教室 | 劉小麗（代表） |
| 土地正義聯盟 | 朱凱廸（副主席） |

 |
| 社運人士 | 黃琛喻（2016年香港立法會選舉新界東選區參選人） |

 |
| 參閱：香港政治 |
1950年代既議會房屋：倫敦黃金巷邨（Gold Lane Estate）
位於南約克郡（South Yorkshire）Hackenthorpe既議會房屋
英國既公共房屋（公屋），又叫做議會房屋（Council Housing）或者社會房屋（Social Housing）係喺2011年之前出租房屋既主要來源。到咗2011年，住喺私樓既家庭數量超過咗住喺公屋既家庭數量。

英國既公屋最初主要係由地方議會（Council）起既，所以又叫做議會房屋（Council Houses）；到咗上世紀80年代，非營利房屋協會（non-profit housing associations）起既公屋越來越多，所以依家啲公屋又叫做「社會房屋」（Social Housing）。喺技術既角度睇，議會房屋只係指地方議會擁有既房屋，不過喺好大程度上，議會房屋同埋社會房屋呢兩個術語係可以互換嚟用既。

喺1865年以前，窮人都係住私人房屋既。 後來，地方議會開始起屋俾窮人住，呢啲喺蘇格蘭叫做計劃（Schemes）屋既住宅裡面會有其他設施，例如學校同埋舖頭。 1950年代開始，議會開始起多層公屋同埋三、四層高既複式公屋，同時大規模咁起排屋。

建造議會房屋既目的係為低下階層提供唔太迫、品質良好既住宅，用合理既租金租俾佢哋。上世紀中葉既議會房屋，多數係排屋同埋半獨立住宅，通常喺附近會有學校、商舖，同埋其他設施。到咗上世紀70年代尾，接近三分之一既英國家庭係住喺公屋度。

喺1979年，因為立咗購買權法（Right to Buy legislation），議會開始將佢哋既公屋賣俾住客，而之後新起既社會房屋主要係由房屋協會開發同埋管理。喺2010年，大約有17%既英國家庭仍然住喺議會房屋，大約55%既社會房屋係由地方當局擁有。
喺越秀山上面嘅粵秀書院
舊時粵秀書院嘅牌坊，喺南朝街入面。
**粵秀書院**（粵拼：jyut6 sau3 syu1 jyun2）係中國廣東省廣州市嘅其一大清嘅廣州四大書院。舊時間書院就喺而家嘅越秀區教育路附近嘅書院街入面（南朝街隔籬）。佢係一間清廷御批嘅官辦學院，更加係廣東省入面最早嘅省立書院。而家嘅粵秀書院喺越秀山入面，舊時嘅粵秀書院凈係得返個牌坊響度。

名
-

呢間書院因為喺粵秀山嘅南邊先至改咗噉嘅名。

史
-

喺公元1710年（康熙49年），有位嗌趙宏燦嘅兩廣總督喺正南門嘅鹽司街嘅舊時鹽司舊署（而家係越秀書院街）嚟辦咗間書院。到咗1730年（清雍正8年）由知府——吳騫負責重新裝修。喺1744年（乾隆9年）變咗由糧道嚟睺實呢間嘢。到咗1903年（清光緒29年）10月份就冧咗。嗰度就試過變咗兩廣學務處（方言學堂），過咗2年（1905年），由於兩廣學務處搬咗去廣雅書局嗰邊，之前越秀書院嗰度就變咗兩廣遊學預備科館，又過咗一年（1906年）就變成咗間學堂。喺1921年10月12號，嗰時廣州市教育局局長——許崇清喺原嚟粵秀書院舊址度辦咗廣州市立師範學校。而家嘅粵秀書院舊址凈係得返個牌坊響度。

喺2015年2月9號，粵秀書院喺而家嘅越秀山入面正式重新開園。

攷
-

* 粤秀书院 广州记忆网
* 广州官场旧事(55)五十四．粤秀书院 凤凰博报

註
-

1. ↑  道承邹鲁，继往开来——广东粤秀书院开院典礼举行 广东文网

| * 睇
* 傾
* 改
清朝嘅廣州四大書院 |
| --- |
| 羊城書院　　越華書院　　粵秀書院　　菊坡精舍 |
**屬人主義** (拉丁文：**Jus sanguinis**; 意為"血統的權利") 係對國籍的基本概念之一，通常同屬地主義相對。屬人主義就係一個國家的公民應該由他的血統，即係父母的國籍身份，而決定。除了國籍之外，這個概念亦都可以在不同的文化或者種族的認同上使用。相反，屬地主義的概念就係國籍應該由一個人的出生地而決定，而不是取決於他父母的國籍。

今時今日，基本上所有國家都合并這兩個主義來決定一個人的國籍，不過比較著重邊個就視乎每個國家自己。有些國家先考慮出生地，而有其他國家先考慮父母的國籍，如果沒或者不知名先至會睇出生地。

現代發展
----

在19世紀尾，法德兩國在這件事情上面有爭議。德國學家 Johann Fichte 表示相信一個"客觀的國籍"，所以應該以一個人的血統、種族、或者語言而決定他的國籍。不過，法國學家 Ernest Renan 就表示反對這個睇法，話應該開放一個比較配合共和主義的國籍系統，所以應該以一個人的出生地而取決他的國籍。這個有可能同兩個國家當時對主要係講德文的阿爾薩斯-洛林（Alsace-Lorraine（英文：Alsace-Lorraine））的控制權爭議有關係。

### 主義兩用

好多國家都係兩用屬人主義同埋屬地主義。例如，美國國籍法容許基本上所有在美國國内出世的人擁有國籍（屬地主義），亦同時為所有至少有一位父母係美國公民的人提供美國國籍（屬人主義）。
同樣，英國為所有英國公民的後代提供國籍，不過在於出生地就有某些其他條件的限制。

全球大約60%的國家都對屬地主義有部分條件的限制，而這個都係聯合國呼籲所有國家做的事，希望可以用這個方法來解決無國籍的問題。

### 因爲國界而複雜化

有不少現今的歐洲國家都係由奧匈帝國、鄂圖曼帝國、同埋蘇聯而獨立出來，不過這些新的國家，因爲帝國時期的人口移動，而有不同種族的人，不能夠一刀切净係用血統來決定國籍。

在好多情況，主要用屬人主義來決定國籍的國家都需要有其他協定，來為國内的少數民族提供保護。歷史上，不少人因爲沒這個保護，而移民離開他們住的國家返籍貫的地方。到今日都主要用屬人主義的國家包括：意大利、希臘、土耳其、保加利亞、黎巴嫩、亞美尼亞、匈牙利、同埋羅馬尼亞。所有這些國家都有國際條約來延申國籍讓國内的少數民族。

攷
-

1. ↑  Kostakopoulou, Dora (2008). *The Future Governance of Citizenship*. Cambridge University Press. pp. 26–27. ISBN 9781139472449.
2. ↑  Vink, Maarten Peter; de Groot, Gerard-René (November 2010). "Birthright Citizenship: Trends and Regulations in Europe" (PDF). Florence: European University Institute. p. 35. 原著 (PDF)喺26 November 2012歸檔. 喺23 August 2012搵到.
3. ↑  Solodoch, Omer; Sommer, Udi (2020). "Explaining the birthright citizenship lottery: Longitudinal and cross‐national evidence for key determinants". *Regulation & Governance*. **14**: 63–81. doi:10.1111/rego.12197. S2CID 158447458.
4. ↑  Breazeale, Dan (2022), "Johann Gottlieb Fichte", 出自 Zalta, Edward N. (編), *The Stanford Encyclopedia of Philosophy* (第Spring 2022版), Metaphysics Research Lab, Stanford University, 喺2022-05-30搵到
5. ↑  Renan, Ernest (1882). "What is a Nation?" (PDF). *UC Paris*.
6. ↑  "Acquisition of U.S. Citizenship by a Child Born Abroad". *travel.state.gov*. 喺2023-07-02搵到.
7. ↑  "Check if you're a British citizen". *GOV.UK* (英文). 喺2023-07-02搵到.
8. ↑  "Ensuring that no child is born stateless" (PDF). *UNHCR*. 喺2023-07-02搵到.
9. ↑  By Descent, Italian Citizenship. "Italian Citizenship by Descent - Italian Citizenship Jure Sanguinis | IDC". *Italian Dual Citizenship*.

睇埋
--

* 屬地主義
* 國籍法
圖解：將 input 嘅信息，用測琛函數將段嘢轉化做測琛冧把。
**Checksum**（借入粵語作粵拼：cek1 sam1，大致假借中文字**測cek1琛**），中文譯**核對和**、**總和檢查碼**，係一種用嚟檢驗啲數據有冇出錯嘅簡單方法。因為實際上未必真係數學上講嘅和，有時又叫**核對值**、**核對碼**。

簡單講，佢涉及嘅係傳訊嗰方用一段演算法，由源數據嗰度產生出一個冧把，包括概念上用商餘計算將個冧把限制喺某個範圍；收訊嗰方接收到數據之後，就用同一演算法計個冧把應該係乜，如果收到同自己計嘅版本冇分別，就假定傳訊冇事，如果唔夾，就肯定有嘢錯咗。

做法
--

睇埋：密碼雜湊函數同埋商餘計算
測琛最基本嘅做法如下：

1. 傳訊方攞住一段想傳出去嘅數據，將段數據斬做 k 橛，每橛都係 n 必（好多時都係 16 必）咁長；
2. 傳訊方將呢 k 橛嘅冧把加埋一齊（講緊用二進制），最後得出一個 n 必咁長嘅總和（`sum`）；
3. 將個總和值做位操作非，即係將原先係 `0` 嘅冧把冚唪唥變晒做 `1`，而原先係 `1` 嘅冧把冚唪唥變晒做 `0`，得出測琛值；
4. 將測琛值黐落原本段數據嘅最尾嗰度，傳出。
5. 收訊方收到段數據，計一次測琛，計個測琛值出嚟，如果段數據（例如）畀人篡改過嚟，或者喺傳訊過程當中因為雜音走咗樣，收訊人計到嘅測琛值理應會同傳訊方傳嗰個唔同，噉就顯示段數據有輘輷。

—收訊人可以靠住測琛嘅做法，cek1 吓段數據啱唔啱。

例如如果想傳嘅數據係 `10101001 00111001`，分做兩橛（`k = 2`），每橛 8 必咁長（`n = 8`），噉要計測琛值：

```
 10101001
 00111001
```

做二進制加數，同時如果最大嗰個位要進位，就返轉頭進去最細嗰個位度：

```
 11100010
```

同呢段冧把做位操作非：

```
 **00011101** *# 測琛值*
```

不過事實已經表明咗，測琛呢種做法唔係咁靠得住。而家想像段數據嘅其中一個必走咗樣，同時又有另外一個必走咗樣，如果兩個必嘅位置啱，係有可能出現一種情況，係最後得出嘅測琛值不變嘅—而噉就會令到齋靠測琛值嚟做檢驗嘅收訊者探測唔到個錯誤。

變化
--

喺電腦，呢段演算法嘅標準定義係喺16位元嘅限制之下就咁將源數據經某種切割方法之後加埋一齊（即係將和限制咗喺 65536 嘅餘數），但係實際上未必係限制喺16位元，亦未必係用加法，例如以前8位元處理器通行嗰陣，核對值可以只係限制喺8位元（即係 256 嘅餘數），或者可能會用邏輯異或。喺電腦以外好有可能唔係限制個餘數喺2嘅冪，而係將餘數限制喺10或者其他嘅數；例如日常生活中常見嘅國際標準書號，最後一個冧把就可以話係一個核對值，但係舊版嘅 ISBN-10 係用11嘅餘數，而新版嘅 ISBN-13 就係用10嘅餘數，佢用嘅演算法亦唔係就咁將啲數字加埋就算。

教學
--

* Error Detection Code - Checksum, *GeeksForGeeks* （英文），講解測琛嘅概念。

疏士
--

1. ↑  Error detection （英文），史丹福大學嘅碌士講解點樣探測數據有冇出錯，當中有提到測琛。
2. ↑  Carne, E. Bryan (1995). *Telecommunications Primer* (美國英文). Prentice Hall; IEEE Press. ISBN 0-13-490426-5.
3. ↑  Zaks, Rodnay (1980). *Programming the 6502* (美國英文) (第3版). Sybex. ISBN 0-89588-046-6.

註
-

1. ↑  喺電腦，概念上嘅商餘計算通常唔涉及實際嘅商餘計算，而係概念上用2嘅冪，而呢個2嘅冪通常會係個處理器正常嘅處理單位，即係例如16位元嘅處理器正常會用2嘅16次方；理由係如果用整數計，用機器語言而唔做任何額外嘢處理進位，就自動等於用咗商餘計算。如果㨂嘅2嘅冪細過處理器嘅正常處理單位，亦可以照計，然後用邏輯與鏟走唔要嘅位元，咁計快過真係用除法做商餘計算。

睇
-

* 頑健度
* 密碼學
* 複製保護
* 奇偶檢測
**吳雲甫**（粵拼：ng4 wan4 pou2，英文：**Aurelien Wan Po Ng**，1981年9月17號—）係香港藝人，無綫電視旗下經理人合約藝員。

早年
--

吳雲甫喺香港出世，籍貫廣東恩平，1996年同屋企人移民加拿大多倫多。

加國生活
----

### 參軍

吳雲甫喺2000年參加咗加拿大陸軍兩年。隸屬加軍中部第32旅 The Lorne Scots（Peel, Dufferin and Halton Regiment）第三營第三隊伍任職後備步兵一等兵，但喺2002年一次冬季演習受咗傷，又因為功課忙而退伍。

### 讀書

2002入咗加拿大約克大學（York University）讀書，又入咗約克大學中文辯論學會。2006年佢喺約克大學（York University）畢業，成為視覺藝術（visual Arts）榮譽生。畢業之後，又去喬治布朗學院（George Brown College）修讀平面設計（Graphic Design）。

### 做模特兒

2006年加入咗 Phoenix Model 做模特兒，而加入呢行，做過 Phoenix Model、Alice Ko fashion tour 2006、Icon Model Management。

### 加入廣播、演藝行業

2006年吳雲甫參加咗多倫多加拿大中文電台嘅廣播演藝訓練班。之後又參加加拿大中文電台 FM88.9 主辦嘅《超級新星全能藝人選拔賽》；重攞埋《最受現場觀眾歡迎獎》，之後入咗加拿大中文電台做嘢，參加唔同類型電台節目。

2007年，因為加入電台工作而暫停喬治布朗學院嘅學業，同年重入埋新時代電視新聞部做體育新聞主播。

佢喺幾個電視商業廣告做過主角，啲廣告喺加拿大新時代電視出街。喺加拿大中文電台做過電台節目主持、新時代電視電視節目，又為加拿大福特Focus汽車、萬錦市三菱車行、JCV 珍珠園拍咗電視廣告。

返香港
---

返香港之後，2009年1月為香港渣打銀行拍平面廣告，同年重幫香港吉之島百貨做廣告，3月又喺馬灣主題公園電影挪亞方舟入面演挪亞第三個仔雅弗。又為香港海洋公園史前夏水禮飾演恐龍帝國嘅一個史前古代人喺度噴水嘅電視廣告。

### 香港先生

2009年6月吳雲甫參加2009年香港先生選舉重入埋決賽，成為盛年組第10號嘅候選人。。吳雲甫係香港先生選舉嘅熱門之一。

6月尾，有個別傳媒喺網上揾到吳雲甫男扮女裝嘅舊相，話吳雲甫有「易服癖」同「變態」，又話吳雲甫喺加國嗰陣「行為放蕩」。吳雲甫即刻返去TVB香港先生嘅個人Blog 度澄清 。其實所謂嘅「易服癖」只係佢喺2006年12月參加咗加拿大中文電台嗰個《超級新星全能藝人選拔賽》中一個文藝表演嘅趣喜劇角色，憑住嗰次表演，佢重攞埋《最受現場觀眾歡迎獎》。之後，香港先生監製何小慧同傳媒講話無綫電視已經接納吳雲甫嘅解釋。吳雲甫同其他參賽者重俾電視廣播有限公司業務總經理陳志雲讚佢哋「內外兼備、智商高、識得面對負面新聞」。

### 其他資料

* 操一口流利英語、國語同粵語
* 擁有健身教練同急救資格
* HERO Basketball Team 成員
* 渣打馬拉松 2014 十公里賽藝人之冠（48:46 完成）

演出
--

### 廣告

* 2014 《確膚寧 特效藥膏Canesten Extra Cream》TVC
* 2014 《政府環境局發電燃料組合公眾諮詢》TVC
* 2014 《KFC HK 西檸甜脆雞》TVC
* 2013 《McDonald 大富翁》TVC
* 2013 《Citi Bank》TVC
* 2013 《藍威寶》TVC
* 2009 《香港海洋公園 - 史前夏水禮》TVC
* 2009 《Ford Focus- 美加》TVC
* 2009 《香港渣打銀行》Print Ads

### 電視節目主持

* 2012年至今 《娛樂頭條》
* 2012年至今 《娛樂新聞報導》
* 2012 《一切從落選開始》《慧姸愛心傾城30年》《范後感》
* 2006-2008 《新時代電視新聞體育主播》

### 電視節目演出

* 2014 《低俗講波團》
* 2013 《玩轉世界盃》
* 2012-2013 《問問Master Joe》
* 2012 《瘋狂歷史補習社》

### 電台節目主持

* 2011年至今 新城資訊台 《娛樂旗艦店》
* 2012-2013 新城數碼音樂台 《五星給的歌》

### 電影

* 2012年：《2012我愛HK喜上加囍》 飾 文員
* 2012年：《喜愛夜蒲2》
* 2013年：《2013我愛HK恭囍發財》 飾 夏石森手下
* 2013年：《爛滾夫鬥爛滾妻》
* 2014年：《喜愛夜蒲3》 飾 Rocky
* 2014年：《恐怖在線》
* 2014年：《黑色喜劇》 飾 員警
* 2016年：《一路夜蒲》
* 2016年：《辣警霸王花》 飾 飛虎隊員雲
* 2017年：《拆彈專家》 飾 記者
* 2019年：《不義之戰》 飾 Owen
* 2019年：《潛行者》
* 2020年：《大盜演》 飾 高帥

### 電視劇（ViuTV）

* 2023年：《和解在後》 飾 Tom Leung（第13-15集）

### 網絡劇

* 2019年：《性敢中環》飾 王樂桐阿哥

### 電視劇（無綫電視）

|  |  |  |
| --- | --- | --- |
| **首播** | **劇名** | **角色** |
| 2010年 | 讀心神探 | 黃百金 |
| 公主嫁到 |  |
| 巾幗梟雄之義海豪情 | 明居俊十 |
| Only You 只有您 | 醫生 |
| 2011年 | On Call 36小時 | 蔣應禾 |
| 法證先鋒3 | Bobbie、Jackie（26集、自助餐廳小丑） |
| 2012年 | 老表，你好嘢！ | Jason Chan |
| 雷霆掃毒 | 毒犯 |
| 4 in Love |  |
| 2013年 | On Call 36小時II | 蔣應禾（Phliip） |
| 2014年 | 守業者 |  |
| 愛我請留言 | 死人頭 |

參考
--

1. ↑  〈存档副本〉. 原著喺2009年7月24號歸檔. 喺2009年7月13號搵到.
2. ↑
3. ↑   互聯網檔案館嘅歸檔，歸檔日期2011年7月1號，.；
4. ↑
5. ↑  〈存档副本〉. 原著喺2009年8月1號歸檔. 喺2009年7月13號搵到.
6. ↑
7. ↑
8. ↑
9. ↑
10. ↑

拎
-

* 吳雲甫喺香港影庫嘅資料（繁體中文 - 香港）
* 吳雲甫嘅Instagram頁
* 吳雲甫嘅新浪微博
* 吳雲甫 Owen 全球影迷同好會嘅Facebook頁
* BLOG-吳雲甫-2009香港先生選舉
* 香港先生2009首晤傳媒
* 香港先生2009面試情況
* Hudong互動百科-吳雲甫
* 新時代電視主播Profile -吳雲甫
* 無綫娛樂新聞台 TVB Entertainment News Channel（Facebook）
**現代標準阿拉伯話**（MSA）係寫嘢嗰陣會用嘅「標準」阿拉伯話。

背景
--

睇埋：亞非語系同埋可蘭經
阿拉伯話屬於亞非語系，希伯來話嘅「語言親戚」。事實表明，如果搵分別喺黎巴嫩、埃及同摩洛哥出世同大嘅人，叫佢哋各自噉講佢哋本地嘅「阿拉伯話」，佢哋講嘅嘢會係完全冇互通能力咁滯嘅，而且文法上都有差異，噉係因為呢啲阿拉伯話「方言」雖然同源，但經過咗逾 1,000 年咁耐嘅演變，已經變到冇晒互通能力；不過呢啲地區傳統上都係信回教為主，啲人都會睇用古典阿拉伯文寫嘅可蘭經，令到佢哋有咗一種共同語言—現代標準阿拉伯話，簡稱 MSA；啲人屋企人同朋友之間講嘢會用阿拉伯話「方言」，同時學校教嘅係 MSA，好似係公文同學術文等嘅「正經嘢」都傾向係用 MSA 寫嘅，寫阿拉伯話「方言」往往會畀人批評。喺呢種情況下，MSA 係 H 而各阿拉伯話「方言」就係 L 。

歐詞
--

1. ↑  Modern Standard Arabic，MSA

睇埋
--

* 雙層語言

攷
-

1. ↑  Palmer, J. (2007). Arabic diglossia: Teaching only the standard variety is a disservice to students. *Journal of Second Language Acquisition and Teaching*, 14, 111-122.
2. ↑  Saiegh-Haddad, E. (2012). Literacy reflexes of Arabic diglossia. *Current issues in bilingualism: Cognitive and socio-linguistic perspectives*, 43-55.
**死丘事件**係一個都市傳說，話印度河谷文明曾經有原子彈爆發。依種說法，第二次世界大戰原子彈炸廣島同長崎後先至有，而隨意抽出印度經典文字，加以改寫，加以幻想得出，並無得到學術界認同。

說法
--

印度河中央島嶼一座遠古城市叫做摩亨佐達羅城（Mohenjo-daro），嗰度原本係一個高度文明嘅城市，但突然間喺同一時間所有人死晒，連成個城都一齊突然毀滅。考古學家又發現，嗰度有曾經發生過猛烈爆炸，而且喺啲屍骨度，重發現有同廣島市同長崎市原爆相同嘅幅射含量。

呢個地方喺1922年俾印度考古學家巴納爾發現，由於全個城都係骷髏骨，所以叫做「死丘」，亦有人叫「核死丘」。

### 摩亨佐達羅城

內文：摩亨佐達羅城
摩亨佐達羅城（Mohenjo-daro）喺印度話意思係「死亡谷地」，呢個城最耐可以去到成五千年前，有高度文明，佢哋有自己嘅文字，又有精密嘅計數方法，城裏面有城牆同街道。1922年印度考古學家巴納爾喺印度河下游，即係巴基斯坦信德省嘅拉爾卡納縣南部，發現咗呢個古城。

### 大爆炸

考古學家研究過晒啲遺跡之後發現，摩亨佐達羅城有焚燒過，同埋曾經發生過一次特大爆炸嘅痕跡。而喺遺跡度發現大量骷髏骨，喺呢啲骷髏骨同瓦礫度，又檢出同廣島市同長崎市原爆同沖擊波相同幅射含量嘅痕跡。而發現好多骷髏骨嘅姿勢，都係啲人行緊街或者係做緊啲日常生活嘅嘢，好似係一個突然嘅災難令到啲人死晒咁。

### 文獻記載

關於摩亨佐達羅城嘅記載，可以喺古印度詩《摩訶婆羅多》度搵到，重形容過呢場大爆炸：
「空中响起轟嗚，跟住係一道閃電，南邊天空有一股火柱沖上天，有一道光過太陽嘅光將個天割開咗一半…房屋、街道同所有生物，都俾呢啲突如其來嘅天火燒毀晒。」

### 估計毀滅原因

關於摩亨佐達羅城點樣毀滅，由於年代太久遠，加上記載又小，只係靠遺跡留低嘅嘢估計，所以實際發生乜事都話唔埋，不過主要有兩種睇法：

#### 核子爆炸

美國原子彈之父奧本海默（J. Robert Oppenheimer）睇過摩亨佐達羅城嘅記載之後，認為佢講嘅同核子彈襲擊無乜分別。再加上考古發現現場有原爆相同嘅幅射含量，所以有人估計係當時發生核子爆炸，甚至認為史前文明曾經有過核技術，不過呢啲估計都無辦法証明。

#### 黑閃電

內文：黑閃電
前蘇聯一啲科學家研究過之後，認為摩亨佐達羅城並唔係因為核子爆炸而毀滅，佢哋認為係一種叫黑閃電嘅天文現象造成。

黑閃電又或者叫黑色閃電，係一種好罕見嘅自然現象，佢係由於大氣入面經過太陽輻射、宇宙射線同電場之後形成嘅活躍微粒，呢啲微粒喺電磁場反應之下，又會聚埋一齊，好似滾雪球咁越滾越大，變成一個有大有細嘅球。呢啲球有分冷球同亮球，冷球由於唔會發光，反而掉轉發暗，只可以日頭先睇到，所以科學家就叫佢做黑閃電，而亮球就會發光。

呢啲黑閃電出現嗰陣，佢本身無雷，會係天空自由移動，之後喺地面停留，突然又會快速移動，一時光，一時暗。

科學家認為，形成黑閃電嘅大氣條件，會產生好多有毒氣體，摩亨佐達羅城嘅人首先係畀呢啲有毒氣體毒死先，之後發生爆炸，當一個黑閃電，其他會跟住爆，溫度可以高到去15000度，而爆炸產生嘅沖擊波，就將成個摩亨佐達羅城毀滅咗。

呢種黑閃電現象其實好罕見，不過喺1983年8月12號墨西哥薩卡特卡天文台就影到黑閃電，証明真係有呢樣嘢。

### 類似事件

喺伊拉克幼發拉底河谷地亦發現過類似核死丘嘅遺跡，而呢個遺跡估計有8000年咁耐。考古學家喺入面搵到熔合玻璃，而熔合玻璃要喺超過二千度高溫之下先可以形成，自然界好少有制造到呢種高溫嘅現象，只有原子彈爆炸先可以做到。而喺美國核試爆場度就搵到一樣嘅熔合玻璃。

反駁
--

* 奧本海默只係引用印度詩文，而話現代第一次原子彈爆發，啲人就夾硬推論古代印度有原子彈發。因為依句話而生出種種推說。

* 網上流傳摩訶婆羅多引文，實情並無嗰段經文，而係左抽右抽，唔理原文意思合成，加以改寫到好似原子彈爆發咁。內裏原經文都翻譯錯。原子彈只係爆一次，而唔會連續咁燒，與經文不合。

* 現今考古座城只掘出四十四具屍骨，屍骨測定並非同時間死，反而相距一千年內唔同年代死，而葬於城內。而屍骨身邊並無武器，亦唔見有衝突跡象，唔似有戰爭。現今推推斷印度河谷文明，因為氣候轉為乾旱而消散，種植唔能維持城中生活。印度河谷文明好早就消散，亞利安人到嗰陣，早就唔喺度。

* 城中若受原子彈爆發，爆發中心，冇可能有牆壁完整。同考古發現相反。

* 城邊建設似防洪水，而非因為戰爭。

* 古代燒陶器，燒砂石亦會燒出玻璃。

* 遺跡根本就無輻射異常之高。

攷
-

1. ↑  〈埋在「死人之丘」下的城市〉. 原著喺2008年9月24號歸檔. 喺2008年1月2號搵到.
2. ↑  〈奇異的黑色閃電〉. 原著喺2010年7月30號歸檔. 喺2008年1月7號搵到.
3. 1 2  Jason Colavito. *Ancient Atom Bombs Fact, Fraud, and the Myth of Prehistoric Nuclear Warfare* (PDF).
4. 1 2 3 4 5 6  Joanna Gillan. "The Mohenjo Daro 'Massacre'".
初期印刷用嘅意大利體淨係有細楷，冇大楷
阿拉伯文嘅意大利體通常向左傾斜，但係有啲字體，例如圖中嘅 Adobe Arabic，會向右傾斜
  唔好同**斜向字**搞亂。
**意大利體**係一類文字設計、印刷同西方書法都用嘅字體，十五世紀文藝復興期間喺意大利發明，本來係指一種特定嘅手寫書體，西方發明活字印刷之後成為印刷字形，喺設計同印刷泛指以手寫潦草字作為基礎嘅字形（但係睇落唔似潦草）。拉丁字母嘅意大利體，因為書寫方向嘅關係，通常都會帶少少向右傾斜，所以中文又叫做**斜體**。

但係喺設計同印刷，英文所講嘅意大利體其實並唔係指傾斜，而係指 ｢行氣｣（flow）或者指 ｢有潦草嘅形式｣（cursive），即係話正宗嘅意大利體（true italics）其實係規範化咗嘅潦草。所以現實上意大利體只要仲有行氣，可以唔傾斜，甚至向左傾斜。

喺現代嘅電腦，可以將一般字體（甚至包括唐字）夾硬整斜去模擬斜體，可以話係假斜體。喺英文呢種假斜體叫做 sloped roman，又或者 oblique 或者 slanted type（意思係 ｢斜體｣）。

印刷用嘅意大利體初期並冇大楷，淨係有細楷，初期亦都唔會一段字無端端一兩個字係意大利體，一定係成段，類似中文楷書嘅用法。喺一段文用意大利體表示着重某個字，係十六世紀嘅發明。

初期嘅意大利體，對書法家係一種慳時間嘅工具，而對印刷商就係慳位。但係現代用來做着重嘅印刷用意大利體通常都唔會慳位，亦都唔易睇，因為唔易睇先會逼你睇到個字有唔同，但係咁亦都導致而今嘅無障礙指引好多時都誤以為凡係意大利體都唔易睇。

註
-

1. ↑  按照設計嘅定義，中文嘅楷書應該屬於意大利體，中文用楷書嘅方法可能係承傳咗西方初期嘅傳統。

攷
-

1. 1 2 3 4  Lupton, Ellen (2010). *Thinking with type: A critical guide for designers, writers, editors, & students* (第2版). New York: Princeton Architectural Press. ISBN 978-1-56898-969-3.
2. 1 2 3 4 5 6 7 8 9  Bringhurst, Robert (2015). *The Elements of Typographic Style* (第4.1版). Hartley & Marks. ISBN 9-780881-792126.
3. ↑  Knuth, Donald Ervin (1986). *The TeXbook*. Reading, MA: Addison-Wesley. ISBN 0-201-13448-9.

睇埋
--

* 粗體
**十災**（希伯來文：עשר המכות‎）係《聖經》《出埃及記》中記載嘅十大災難，上帝降臨災難到埃及，勸服法老王釋放為奴嘅以色列民，還佢哋自由。

發生原因
----

埃及法老王因為佢個心好剛硬，唔肯聽從摩西同亞倫多次嘅請求，俾以色列民離開埃及地，上帝就吩咐摩西、亞倫喺法老面前行多個神蹟奇事，用十大災難降臨到埃及。呢啲大災難每一次都比之前嗰啲嚴重，唔單止導致人身大受苦楚，而且災難嘅本身，就係針對埃及諸神嘅一種審判。喺埃及地，尼羅河係人民崇拜嘅主要對象，青蛙同家畜中嘅公羊、山羊、牧牛，係佢哋尊為神聖嘅神，太陽亦係佢哋所崇拜嘅神。上帝要敗壞埃及呢一切嘅神，所以佢用嘅十災，都具有多方面嘅意義教訓。

第一災：血水災
-------

尼羅河嘅水瞬間變成血水，魚都死晒，河水腥臭，失去埃國恐慌。滿咗七日之後，河水先變返清。但係事情過咗之後，埃及法老認為河水變紅只係偶然，唔當作係一個教訓。

第二災：蛙災
------

大量青蛙衝咗上岸，走咗入王宮、民居，廚房、睡房裏面到處都係青蛙，喺夜晚，好多人都俾佢哋覺得核突嘅青蛙嚇醒。無奈嘅法老只好請求摩西，叫上帝收返啲青蛙，並答應畀以色列人自由。但係，災禍消失之後，法老就反口，唔肯放以色列人走。

第三災：虱災
------

埃及人同佢哋嘅牲畜身上，突然都生滿咗虱，啲人都痛苦到難以忍受。

第四災：蠅災
------

一大班烏蠅飛入埃及嘅宮殿同埃及人嘅屋企，四圍都好污糟，以色列人住嘅地方反而一隻烏蠅都冇。

第五災：畜疫災
-------

埃及田間嘅牲畜，包括馬、驢、駱駝、牛群、羊群，都染上咗嚴重瘟疫，幾乎全部都死晒，法老派人去睇，發覺以色列人嘅牲畜都冇事，但係法老依然好固執，唔肯放百姓走。

第六災：疹瘡災
-------

人同牲畜身上都出疹同生出膿瘡，連好多施法同唸咒嘅術士都因為生瘡而好難企得到。

第七災：雹災
------

法老仍然唔肯悔改，於是上帝定下時日，決定降冰雹。到咗嗰一日，落咗埃及建國以嚟最大嘅冰雹，田裏所有嘅，包括人、牲畜、植物全部都被摧毀，而以色列人所在嘅地方，一粒冰雹都冇。震驚嘅法老被迫要搵摩西同亞倫，口講話認罪，承認上帝嘅公義，請求停止雹災。摩西伸手禱告，雷聲同冰雹都停止。但係災情停咗之後，法老又唔守信用，唔肯俾以色列人離開。

第八災：蝗災
------

東風將一大班蝗蟲吹咗去埃及嘅境內，空前絕後嘅厲害，因為蝗蟲遍滿地面，甚至地都變得黑暗，食清咗所有蔬菜同雹災之後剩返喺樹上嘅果實。法老見呢次蝗災，比先前嘅災更加厲害，於是急忙再搵摩西、亞倫嚟，承認佢得罪咗上帝，為求上帝消除災難，法老無奈噉再次向摩西認罪，摩西又接受咗法老嘅請求，蝗蟲俾西風吹到海中。但係蝗災一過咗之後，法老嘅心仍然好似鐵咁硬，唔肯俾以色列人離開。

第九災：黑暗之災
--------

蝗災過咗之後，法老嘅態度仍然強硬，結果又招嚟黑暗之災。連續三日三夜天上都冇太陽，遍地漆黑嘅埃及，乜都睇唔到，大家都認唔到對方，亦唔敢離開屋企。但係以色列人嘅屋企都係光亮嘅。埃及人敬拜太陽神，發現太陽神都唔再庇護佢哋嘅時候，驚恐之下覺得要反省。法老又再搵摩西，答應俾以色列人離去，摩西要求帶走牲畜作為祭物，法老堅決唔肯，並以死威脅摩西。

第十災：長子災
-------

上帝以最後之災警告法老，大劫喺半夜降臨，從法老到婢女甚至獄中被囚嘅埃及人，佢哋屋企嘅長子同頭生嘅牲畜，全部都俾上帝所派嘅使者滅絕。以色列人家按照上帝嘅吩咐，將羊血搽喺門楣門框上，所有人同牲畜都冇受到傷害。喺古埃及，長子係一家裏面最重要嘅，而每戶埃及人家最少都死一個長子。遍地都充滿哀號，法老最後迫不得已同意以色列人帶住牲畜盡快離開。

結論
--

十災處處都顯明咗上帝嘅權柄同大能，佢唔願意用一次大災毀滅埃及，而用十次嘅的分災嚟警告佢哋，目的係希望法老能夠真正噉覺悟悔改。喺多次嘅災害當中，上帝將以色列民從埃及人之中分別出嚟，顯明選民得到上帝嘅庇佑，喺災難中有幸福。最後要顯明惡人嘅結局，最終要受到上帝嘅報應，而成爲衆人嘅鑒戒。

出面網頁
----

* 埃及的十大災難有甚麼意義和教訓？
**恆大集團債務危機**係2021年中國大型上市公司恆大集團發生嘅債務危機。截至2021年9月，恆大嘅債務超過3000億美金。

背景
--

2016年10月，恆大集團宣布會借殼「深圳經濟特區房地產（集團）股份有限公司」(000029.SZ，簡稱「深深房」)，分拆恆大地產回歸大陸Ａ股上市。2017年3月，恆大引入咗人民幣1,300億元嘅戰略投資，涉及27個投資協議，包括蘇寧電器等。但借殼計劃一直到2020年都未能成事，深深房自2016年9月14號起停牌，已超過4年，2020年9月21號，深深房公吿話，仲會繼續停牌。

債務成分同規模
-------

恆大集團欠供應商、債權人同投資者總計1.9665萬億元人民幣（合3000多億美金），大致相當於中國國內生產總值嘅2%。恆大2021年6月30號公布嘅年中財報顯示，恆大淨負債率達99.8%。

處理
--

2021年9月29號，恆大集團宣佈出售盛京銀行19.93%股權畀瀋陽市一間國企，合共作價99.93億元人民幣，全部用作償還對盛京銀行嘅債務。

據知情人士透露，恆大創辦人許家印為咗避免美債違約，10月已出售2架私人飛機，套現超過5000萬美金，而目前正準備為另一架大型飛機搵買主。

違約風波
----

2021年12月3號，恆大集團喺香港交易所發布無法履行2.6億美金擔保責任嘅公告，公司話自從2021年9月份以嚟，集團積極同財務顧問同埋法律顧問評估公司嘅資本架構同流動性情況，探索所有可行方案，又同境外債權人一直保持溝通，鑒於目前嘅流動性情況，集團唔確定係唔係擁有充足資金繼續履行財務責任。當晚，廣東省政府官員約談恆大集團創辦人許家印。為咗有效化解風險，廣東省政府同意向恆大地產派出工作組，督促推進企業風險處置工作，切實加強內控管理，維護正常經營。中國人民銀行負責人話，恆大集團出現風險主要源於自身經營不善、盲目擴張；中國銀保監會新聞發言人話，銀保監會關注到恆大集團對一筆境外債券未能履行擔保義務，呢個係市場經濟入面嘅個案現象；中國證監會有關負責人介紹，恆大集團經營管理不善、盲目多元化擴張，最終導致風險暴發，屬於個案風險。

影響
--

恆大嘅債務危機造成咗全球股市唔同跌幅。日經225指數下跌超過2%，美國道瓊斯指數9月20號下跌1.8%、德國DAX指數下跌2.3%，法國CAC4下跌1.7%。

參考
--

1. ↑  〈恆大的處境惡化：削減債務雖有進展 但總負債超過3000億美元〉. 《yahoo財經》. 2021-09-01. 喺2020-10-02搵到.
2. ↑  〈【恆大債務】恆大27個債權人曝光　200億人幣投資僅可收回幾多錢？〉. 《香港經濟日報》. 2020-09-30. 原先內容歸檔喺2021-01-06. 喺2020-10-02搵到.
3. ↑  〈深深房恆大重組延期 戰投同意延長1年〉. 《財經網》. 2020-01-13. 原先內容歸檔喺2021-08-26. 喺2020-09-26搵到.
4. ↑  《紐約時報》中文網. 〈恆大承認面臨"巨大"財務壓力〉. 原先內容歸檔喺2021-10-01. 喺2021-09-21搵到.
5. ↑  Reuters. 〈熱點解析：中國恆大的債務問題如何構成系統性風險〉 (簡體中文). 原先內容歸檔喺2021-09-21. 喺2021-09-21搵到.
6. ↑  〈中國恆大集團年中財報〉 (PDF). 2021年6月30號. 原先內容歸檔 (PDF)喺2021年8月31號. 喺2021年9月21號搵到. `{{cite journal}}`: Cite journal requires `|journal=` (help)
7. ↑  〈恆大2.6億美元債務違約　廣東政府連夜約談「派出工作組」〉.
8. ↑  〈廣東省人民政府約談恆大〉. 《廣東省政府網站》. 2021-12-03. 喺2021-12-03搵到.
9. ↑  羅知之 (2021-12-04). 〈央行、銀保監會、證監會就恆大問題答記者問〉. 《人民網》. 喺2021-12-04搵到.
展覽目錄目錄部分內頁例子，可以睇到每段基本資料都係一大段
展覽目錄封面例子
某間大館嘅展覽目錄，每本都係正常書嘅嘥士
**展覽目錄**（英文：**exhibition catalogue**）係一種用嚟記低展覽入面展咗乜嘢嘅書或者小冊子。喺藝術界，係特指美術展嘅紀錄。展覽目錄將 ｢展覽｣ 呢種有時限嘅發表方法某程度上記低，等有需要嘅時候可以當出處咁引用。記錄嘅未必係單個美術展，而係可以係某段時間之內（例如某一年）同一間館所有美術展併埋一齊講。

展覽目錄通常都係限量印刷。最基本嘅內容係展品嘅相同基本資料；呢啲基本資料（亦即係目錄本身）包括藝術家嘅名、作品標題、創作年份、用嘅媒體、作品大細等等。但係藝術講嘅展覽目錄好多時會有第啲內容，例如前言、論文、年表之類；而呢啲論文就可能係藝評人為個展覽特登寫嘅論文。好大型嘅展覽可以係以嗰個展覽做基礎，介紹埋個藝術家嘅生平等等，最後呢種可以係一個藝術家嘅一個展覽出成本書。

大本嘅展覽目錄可能會有索引，亦可能會有 ISBN。

睇埋
--

* 研討會論文集

攷
-

1. ↑  咁譯嘅例如有 〈查約勞‧阿布迪 Cahyono Abdi 印尼平面設計師協會「Grafis '83」展覽目錄〉 (館藏目錄) (香港中文). M+. 喺2023年11月10號搵到.
2. ↑  *The Chicago Manual of Style* (美國英文) (第17版). 2017. 14.236.
3. 1 2  例如 *Volume 10* (PDF) (加拿大英文). Xpace Cultural Centre. 2018–2019. 原著 (PDF)喺2023年10月21號歸檔. 喺2023年11月10號搵到.`{{cite book}}`: CS1 maint: date format (link)
4. 1 2 3 4  *Association of Art Editors Style Guide* (美國英文). Association of Art Editors. 2017. Exhibition catalogues.


|  |  |
| --- | --- |
| Stub icon | 呢篇文係同藝術有關嘅楔位文。歡迎幫維基百科擴寫佢。睇 • 論 • 改 • 歷 |
紅清真寺喺伊斯蘭堡嘅位置，衛星相由美國太空總署提供。
**紅清真寺**（**Lal Masjid** ，烏都文（Urdu）: **لال مسجد**），又叫做**拉爾清真寺**，多數譯做**紅色清真寺**，係喺巴基斯坦首都伊斯蘭堡嘅一間清真寺。呢間清真寺以信奉回教激進派薩拉非主義（Salafism）為主，由拉什德（Ghazi Abdul Rasheed）同阿齊茲（Maulana Abdul Aziz）兩兄弟掌管，兩個人都係激進神學生組織嘅精神領袖。佢哋宣揚塔利班式嘅價值觀，喺阿富汗接壤邊境部落地區深得民心，所以巴基斯坦政府一直唔敢郁佢。但喺美國壓力下，巴基斯坦政府終於武力鎮壓佢哋，咁佢哋就用一連串嘅暴力來反擊，包括自殺式炸彈。由於呢一連串暴力事件都係圍繞呢間清真寺發生，令呢間寺成為國際新聞焦點

背景
--

紅清真寺舊主持阿不杜拉（Maulana Abdullah），同巴基斯坦最長期嘅獨裁者齊雅哈克將軍（General Zia-ul-Haq）係老友。阿不杜拉畀人暗殺後，間寺就交畀佢兩個仔拉什德同阿齊茲。

阿不杜拉至出名係成日講發動聖戰。1980年代，蘇聯入侵阿富汗，寺訓練戰士同蘇聯軍搏過。當時巴基斯坦來講，唔係乜壞事。巴基斯坦軍情處（Inter-Services Intelligence）重響寺隔籬設總部，幫手訓練戰士。紅清真寺同軍情處兩便嘅人好密切。呢個時候間寺亦變成極端回敎徒中心。

間寺到兩個仔手，佢哋同基地組織（Al Qaeda），拉登好老友。2000年，聖戰重係巴基斯坦國策。2001年9月11號，基地組織襲擊美國，巴基斯坦轉向反恐之戰，間寺否認同基地組織有關。不過佢哋冇耐就轉移向美國發聖戰，同總統穆沙拉夫（Musharraf）反咗面，多次號召人去暗殺佢。

參考
--

1. ↑  〈巴國陷"紅色清真寺"危機　逾千聖戰士滲透首都〉. 亞洲時報.
2. ↑  〈巴基斯坦警方與學生在伊斯蘭堡的紅清真寺內外對峙〉. 法國國際廣播電台.
3. ↑  "Profile: Islamabad's Red Mosque". BBC.

座標: 33°42′46″N 73°05′15″E﻿ / ﻿33.712863°N 73.087546°E﻿ / 33.712863; 73.087546
**山口百惠**（粵拼：saan1 hau2 baak3 wai6；日文：**山口 百恵**やまぐち ももえ(Yamaguchi Momoe)；1959年1月17號—），又叫**三浦百惠**（saam1 pou4 baak3 wai6；日文：**三浦 百恵**みうら ももえ(Miura Momoe)），係日本女歌手同演員。佢係1970年代，日本藝能界最受注目明星之一，出過三十二張單曲唱片，連續六年入選紅白歌唱大賽，主演過十五齣電影。1980年，年僅21歲，正值演藝事業高峰嘅山口百惠，同三浦友和結婚後息影，從此完全退出娛樂圈。

山口百惠係關東地區東京澀谷區惠比壽東京都立廣尾醫院出世。佢老豆另外有頭家，冇同佢老母結婚，亦冇養過三母女；山口百惠同個妹，跟佢哋老母姓，亦係佢老母湊大。1972年，只得十三歲，讀緊初中嘅山口百惠參加第五屆"明星誕生"歌唱比賽攞第二，畀經理人公司睇中，簽入堀製作株式會社（HoriPro）。

1973年，十四歲嘅山口百惠第一次出唱片。最初山口百惠，同埋另外兩個都係「明星誕生」選出，一樣讀緊中三嘅少女歌星，森昌子、櫻田諄子，合稱「花的三人組」。山口百惠外型係清純少女，但係初期佢唱啲歌，成日都有啲露骨歌詞。好似「青青果實」、「一個夏天嘅經驗」，都有啲鹹濕嘅性暗示，有「將女仔最寶貴嘅畀你」、「始終都要有一次經過誘惑」、「你點搞我都得，就算畀人話我唔係好女仔都冇所謂」等詞句。不過山口以「一個夏天嘅經驗」成功突圍後，開始改變歌路。1976年嘅「橫須賀故事」開始，唱好多阿木燿子同埋宇崎龍童嘅作品，無論歌、藝都渙然一新，更上一層樓。1980年10月5號年芳廿一，佢喺日本武道館舞臺正式退休。呢段只有八年左右嘅時間入邊，佢喺拍戲同唱歌兩方面都有好大嘅影響。出品三十二張單曲唱片，總銷量超過一千一百萬。1974年起至1980年，幾乎全部單曲都打入銷售榜頭五名，更連續六年入選紅白歌唱大賽。代表作包括有： 橫須賀故事、PlayBack 2, **秋櫻**（入選日本二十世紀100首經典）、**在晴朗一天出發** （日本國鐵用做廣告歌。至今日本人旅行仍然成日唱）等等。佢有好多首歌後來被香港嘅歌手填咗中文詞翻唱，比如話，梅艷芳翻唱嘅**曼珠莎華**（原曲**曼珠莎華**）、**赤的疑惑（歌）**（原曲**ありがとうあなた**）、孤身走我路（原曲**This is my trial**）、冰山大火（原曲**ロックンロールｷウィドウ**），重有張國榮翻唱嘅風繼續吹（原曲**さよならの向こう侧**），翻唱後都好紅。而山口百惠响舞台上造型、風格，更係香港眾多藝人多年來模彷對象。電影方面，1974年開始擔正做主角，同三浦友和一齊演出文學名著《伊豆舞娘》，八年間做咗十五齣電影嘅女主角，而男主角全部都係三浦友和。電視劇方面，最出名嘅係TBS 「赤的⋯⋯系列」。當中《赤的疑惑》（又叫血疑），响華人圏內好多人睇； 女主角患血癌呢條橋，由個時開始畀其他戲劇抄足幾十年。

老公三浦友和，係山口百惠十六歲拍百力滋廣告時相識。因為佢哋兩個外型相襯，不斷飾演情侶，係公認銀幕上金童玉女。由《伊豆舞娘》開始，幾年間佢哋一共拍咗成十幾套電影，平均係每年兩套，另外重有百幾集電視劇。佢哋兩個最初係地下戀，假戲真做，戲假情真。山口百惠二十歲個年，三浦向佢求婚。山口答應，同時話結婚之後會完全離開藝能界，專心相夫教子。當時山口百惠喺日本以至東亞，已經紅到發紫，Fans 無數，事業正處巔峰。佢嘅急流勇退決定，引起全國一陣騷動。1980年10月5號最後一場東京武道館演唱會，山口百惠著一襲全白歌衫，响現場觀眾歡呼聲中含淚唱完引退之歌**さよならの向こう侧** （在另一方再見）。將支白色嘅咪，放喺舞台中央地下，响This is my Trial 音樂之中，慢慢步出舞台。呢幕告別式，成為一代經典。山口百惠喺1980年11月19號同三浦友和登記結婚，證婚人係宇津井健（即係佢眾多《赤色系列》電視劇中嘅老豆）。結婚後山口百惠真係做到完全隱退，從此唔再公開露面。但係大家依然對佢嘅生活好有興趣，幾十年來不停有狗仔隊追踪偷拍佢一家。日本嘅八卦雜誌，只要有山口百惠嘅新聞，都會起紙。之後佢生咗兩個仔，大仔三浦祐太朗同二仔三浦貴大。而家兩個仔都已經成人，大仔以**ユウ**為藝名喺樂隊Peaky SALT入邊擔任結他手同主唱嘅職位，二仔係演員。山口百惠同三浦友和，亦經常被選為日本名人模範夫婦。

攷
-

1. ↑  "Top 100 Japanese pops Artists - No.7".
2. ↑  Yamaguchi, Momoe (1981年4月). Aoi Toki *(蒼い時)* (日文). ISBN 4-08-751056-5.
3. ↑  あなたが望むなら、私何をされてもいいわ。いけない娘だと噂されてもいい *Anata ga nozumu nara, watashi nani o sarete mo ii wa. ikenai musume da to uwasa sarete mo ii*.
4. ↑  Aki, Yoko (1993). *purēbakku ("Playback") Part 3 - Momoe Memorial*. ISBN 978-4-08-749895-0.
5. ↑  Ryūdō Uzaki. "kakenuketa seishun". 原著喺2011年9月3號歸檔.
6. ↑  *Billboard Magazine, 1980*. 喺2017年2月19號搵到.

出面網頁
----

* 公式サイト - （ソニーミュージック）
* ソニーミュージック特設サイト
* 百恵回帰〜山口百恵の8年間〜 - 当時のディレクター・川瀬泰雄へのインタビュー等

|  |  |
| --- | --- |
| 權威控制 | 
* WorldCat
* VIAF: 117505022
* LCCN: n80071478
* ISNI: 0000 0000 8329 0904
* BIBSYS: 9078464
* MusicBrainz: 85c1ff8e-b819-416d-9b73-5be468f7211a
* NDL: 00114805
* CiNii: DA13318374

 |
香港禮賓府
**香港禮賓府**（**Government House**）係香港政府接待來賓嘅場所，香港政府嘅一啲重要典禮亦响呢度舉行。禮賓府喺香港島中環半山上亞厘畢道，前身係**總督府**（俗稱**港督府**），為英國君主代表香港總督嘅官邸，香港主權移交後，就成為香港特別行政區行政長官嘅官邸。

1868年時嘅香港總督府
1891年後嘅香港總督府
正名
香港禮賓府前身係**總督府**，1851年起，到1855年起好。1891年响東面擴建新翼，即今日嘅宴會廳。1941年至1945年日佔期間，依然以禮賓府作為港日政府嘅總督府，喺港英期間嘅28個總督有25個住過呢度。

1997年香港主權移交畀中國，原來打算將港督府改名做**特首府**，作為新任特首嘅官邸，但據講由於擔心英國响府裏面留低間諜裝置，因此當時新任特首董建華拒絕以此為官邸。就此前港英嘅港督府命名出現問題。最初政府稱之為「**前港督府**」，後來經政府專家討論後，建議將建築物改名為「**紫蘆**」，取意自建築物上呈深紫啡色嘅屋頂。後來由於呢個名同香港一啲建築物撞名，加上社會普遍唔認同，令「紫蘆」呢個名最終冇被採用，而改叫「禮賓府」。

2005年董建華辭職，新任特首曾蔭權宣佈將以禮賓府作官邸，並使咗1450萬港元進行維修工程，包括改良電力、電訊網絡同埋影音系統，同埋起一個錦鯉魚池，以迎接曾蔭權嘅入住。2006年1月12號，曾蔭權同太太正式搬入禮賓府居住，1月16號起，行政長官同行政長官辦公室由政府總部搬去禮賓府辦公，回復殖民地時期嘅安排。特首入住後，「禮賓府」呢個名維持不變。

建築
--

禮賓府嘅日式屋頂
石獅像
禮賓府飯廳
香港禮賓府屬英國喬治時代建築，具有濃厚嘅殖民地風格，响英式建築上引入咗適合亞熱帶地區嘅大型窗戶同陽台。响落成後歷任香港管治者一直有對個建築進行加建同修改，並對原建築多作改動，其中規模最大嘅一次係喺日佔期間由日本工程師藤村正一喺中央加建一座塔樓，屋頂亦由歐洲式改為日本式。

前任特首曾蔭權宣佈將以禮賓府為官邸後，呢座建築物再一次進行修建，其中包括加建一個小魚池以飼養曾蔭權心愛嘅錦鯉。

香港禮賓府現時係香港嘅法定古蹟。

活動
--

香港禮賓府每年定期開放畀市民參觀
香港禮賓府除咗做香港特首嘅官邸外，重係特區政府官式接見國家元首、外國政要、重要來賓嘅場所。特區政府嘅一啲重要儀式亦响禮賓府裏面舉行，例如每年嘅授勳儀式、香港運動員出戰奧運會嘅授旗儀式等。1999年香港特區政府同迪士尼公司正式宣佈起香港迪士尼樂園嘅發佈會亦喺府度舉行。

响20世紀90年代中，禮賓府開始接受其他組織機構借用嘅申請，其中最早嘅係由香港電台喺當時港督府裏面舉行音樂會。而家禮賓府每月都會預留三個禮拜五畀慈善、非牟利同公共團體申請借用，舉辦對公眾有益嘅活動，而呢啲活動必須要符合禮賓府嘅獨特地位。

香港禮賓府喺20世紀90年代開始舉行開放日，最初每年一次，家下已增至每年六次，其中一次喺三、四月間府內杜鵑花盛開時舉行。不過唔係成個禮賓府都開放。開放日嘅門券收益多數會捐款做慈善用途。

此外，禮賓府係香港常見嘅遊行示威地點，尤其係過去作為港督府時，好多遊行示威活動都會以港督府為終點站。一般來講遊行隊伍由中環天星碼頭或皇后像廣場起步，到港督府嘅下亞厘畢道嘅側門止，並且响呢度發表聲明，而警方就派人喺度接收示威人士嘅請願信。但係响前任特首董建華執政期間，由於佢唔係住禮賓府，因此遊行隊伍多數改以中環政府總部做終點站。

响六七暴動期間，左派曾經响港督府周圍示威，並响府外貼好多大字報、高叫反對港英政權嘅口號，係呢個年代香港人最鮮明嘅集體回憶之一。

傳說
--

禮賓府客廳
禮賓府宴會廳
關於禮賓府嘅建築民間一直有各種嘅傳說，其中最著名嘅係指禮賓府有一條秘密嘅地下通道可連接中環嘅香港上海匯豐銀行總部同金鐘嘅添馬艦海軍基地（家下中國人民解放軍駐港部隊大廈）。事實上呢個係一條二戰時用作防空嘅地道，响1940年11月起，通往當時嘅布政司署，長度比傳言中嘅短。通道嘅入口原設計喺禮賓府嘅花園，但當時嘅港督羅富國對呢個設計唔滿意，就將地道入口改响地牢嘅一個儲物室內。

另一個著名嘅傳說指，20世紀80至90年代過渡期間，中英兩國曾進行一次風水鬥法，中方喺中環起呈尖角狀嘅香港中銀大廈，其中一個角尖正對住港督府。港督府就此請風水專家睇風水，最後決定响港督府花園面向中國銀行大廈嘅方向種上柳樹擋剎。此外亦有傳說指當年起港督府嗰時曾經有風水高人指點，揀咗喺背靠山脈面向海港嘅現址起。曾蔭權上任後，起錦鯉魚池亦被指係化解中銀大廈嘅剎氣。

出面網頁
----


維基同享有多媒體嘅嘢：  
 **Government House, Hong Kong**

* 香港禮賓府官方網站
* 香港旅遊發展局：香港禮賓府介紹
* 古物古蹟辦事處法定古蹟介紹：香港禮賓府
* 香港政府新聞網短片集：禮賓府「花王」與花結下不解緣（Real Player格式）
* 特首遷居禮賓府：明報，2006年1月13號
**李思廉**，SBS，JP（1957年—），廣東梅州人，香港建制陣營（商界親中派）政治人、生意人（富力地產老細）。

早年經歷
----

李思廉1957年喺香港出世，1970年代喺香港中文大學數學系畢業，之後佢做過證券交易同貿易。

1990年代，李思廉同張力一齊成立富力地產。

屋企人
---

阿女李嘉穎（Karen Li）喺2019年（香港修例風波嗰年）同廣州香江集團嘅太子爺劉根森（全國青聯委員）結婚，劉嘅父母係劉志強同翟美卿。劉志強係香港中華總商會會董；翟氏本身係全國政協香港委員（全國婦聯）。

選舉經歷
----

2020年中，身為全國工商聯常委嘅佢，曾經有份簽署一份全國工商聯嘅聲明，內容支持北京政府未經諮詢或香港市民同意而強行訂立，引起泛民主派負評四起嘅《中華人民共和國香港特別行政區維護國家安全法》；喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。

參考
--

1. ↑  〈李思廉2019年嫁女 「童話婚禮」成商界盛事 - 20221010 - 經濟〉. 《明報新聞網 - 每日明報 daily news》 (繁體中文). 喺2023-04-07搵到.
2. ↑  〈全國工商聯港區執常委聲明 支持國安法營造穩定營商環境〉. *www.takungpao.com.hk*. 喺2023-01-11搵到.
3. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
4. ↑  〈一文看清李家超786張提名〉. 《信報網站 hkej.com》. 喺2022-09-02搵到.
《**羅馬書**》（希臘文：Προς Ρωμαίους；又譯《**羅馬人書**》，全稱《**保羅達羅馬人書**》，簡稱《**羅**》），係由使徒保羅寫畀當時喺羅馬教會嘅一封信。內容集合佢對基督教信仰，尤其喺罪同救恩等問題嘅獨特見解，對後世嘅基督教神學研究有一定影響。

簡介
--

作者：保羅  

日期：57年春天  

地點：哥林多  

收信人：喺羅馬嘅信徒  

保羅寫羅馬書係為計劃訪問羅馬教會嘅事做準備。保羅嘅計劃係先喺羅馬信徒中工作一段時期，然後等佢哋幫助繼續前往西班牙。佢解釋對基督教信仰嘅了解，同呢個信仰應該點樣喺信徒生活裏面實踐。呢卷係保羅對佢傳嘅信息解釋得最詳盡嘅一封信。

保羅首先問候羅馬教會嘅信徒，話畀佢哋知佢成日為佢哋祈禱。佢指出呢封信嘅重點係講明：因為福音顯示上帝稱人為義嘅道路，呢條路係由信心開始而且用信心結束。

保羅進一步發揮呢個主題，無論係猶太人定係外邦人，都一定要稱義。世上嘅人都處喺罪嘅權勢下，只有相信耶穌基督先可以稱義。跟住，保羅描寫人同上帝有呢種關係之後將獲得與基督結連嘅新生命。信嘅人得稱為義，上帝嘅靈使佢從罪同死嘅權勢得到釋放。喺第五至第八章保羅亦討論上帝律法嘅目的，同上帝嘅靈喺信徒生命裏面嘅功效。然後保羅討論猶太人同外邦人喺上帝對人類嘅計劃中所扮演嘅角色。佢嘅結論係：猶太人拒絕耶穌係上帝計劃嘅一部分，上帝要透過耶穌使全人類得到佢嘅恩典。保羅相信猶太人唔係永遠拒絕耶穌。最後佢討論基督徒應有嘅生活態度，特別強調要用愛心同人相處。佢亦提到基督徒事奉上帝，對國家同其他人嘅責任，同良心嘅問題。最後佢以個人問候同頌讚上帝嘅話結束呢封信。

提要
--

1. 序要同題旨（1章1-17節）
2. 人需要拯救（1章18節-3章20節）
3. 上帝拯救之道（3章21節-4章25節）
4. 喺基徒裏面嘅新生命（5章1節-8章39節）
5. 上帝計劃中嘅以色列人（9章1節-11章36節）
6. 基督徒嘅行為（12章1節-15章13節）
7. 結語同問候（15章14節-16章27節）

| * 睇
* 傾
* 改
聖經 |
| --- |
| 舊約聖經 | 

|  |  |
| --- | --- |
| 摩西五經 | 創世記 · 出埃及記 · 利未記 · 民數記 · 申命記 |
| 歷史書 | 約書亞記 · 士師記 · 路得記 · 撒母耳記上 · 撒母耳記下 · 列王紀上 · 列王紀下 · 歷代志上 · 歷代志下 · 以斯拉記 · 尼希米記 · 以斯帖記 |
| 詩歌智慧書 | 約伯記 · 詩篇 · 箴言 · 傳道書 · 雅歌 |
| 大先知書 | 以賽亞書 · 耶利米書 · 耶利米哀歌 · 以西結書 · 但以理書 |
| 小先知書 | 何西阿書 · 約珥書 · 阿摩司書 · 俄巴底亞書 · 約拿書 · 彌迦書 · 那鴻書 · 哈巴谷書 · 西番雅書 · 哈該書 · 撒迦利亞書 · 瑪拉基書 |

 |
| 新約聖經 | 

|  |  |
| --- | --- |
| 福音書 | 馬太福音 · 馬可福音 · 路加福音 · 約翰福音 |
| 歷史書 | 使徒行傳 |
| 保羅書信 | 羅馬書 · 哥林多前書 · 哥林多後書 · 加拉太書 · 以弗所書 · 腓立比書 · 歌羅西書 · 帖撒羅尼迦前書 · 帖撒羅尼迦後書 · 提摩太前書 · 提摩太後書 · 提多書 · 腓利門書 |
| 普通書信 | 希伯來書 · 雅各書 · 彼得前書 · 彼得後書 · 約翰一書 · 約翰二書 · 約翰三書 · 猶大書 |
| 預言書 | 啟示錄 |

 |
呢幅廿世紀初嘅插圖，描繪想像中嘅雪白同玫瑰紅兩姊妹。
《**雪白同玫瑰紅**》（德文：**Schneeweißchen und Rosenrot**）係一個《格林童話》都有收錄嘅童話故事。佢個故仔嘅主角係**雪白**同**玫瑰紅**呢對姊妹，情節講兩個女仔遇到識講嘢嘅熊人jan2同埋忘恩負義嘅矮人。

順帶一提，呢個故仔查實同《白雪公主》咩關係都冇：《雪白同玫瑰紅》嘅其中一個主角叫**雪白**，而且故事嘅情節裡便又有提到矮人，但係考證表示兩個故事冇啦掕，呢啲相似之處只不過係純屬巧合。

嗌法
--

個故仔响粵語、德文同英文入便嘅呔圖，都係兩位主角嘅名。

* 德文：**Schneeweißchen und Rosenrot**
	+ **Schneeweißchen** —**雪白**，有異於《白雪公主》個主角嘅德文名叫 **Schneewittchen**。
	+ **Rosenrot** —**玫瑰紅**噉嘅意思。
* 英文：**Snow-White and Rose-Red**
* 粵拼：syut3 baak6 tung4 mui4 gwai3 hung4

情節
--

《雪白同玫瑰紅》嘅情節大致係以下噉嘅。

話說好耐好耐以前，有個好窮嘅寡母婆，佢有兩個女—**雪白**同**紅玫瑰**。三母女就住咗喺森林裡便嘅一間屋仔度。雪白同紅玫瑰呢兩位少女嘅性格好唔同—雪白份人好文靜，中意留响屋企打理家頭細務同埋睇書，而紅玫瑰就好外向，最中意出戶外去玩。不過佢哋兩個都好乖好聽阿媽話，兩姊妹感情仲非常之咁好。

喺一個白雪紛飛嘅冬天夜晚，三母女屋企有人敲門。玫瑰紅去應門，一打開道門就見到隻熊人jan2。玫瑰紅當堂嚇咗一大跳，但係點知隻熊跟住就開始講嘢，而且仲好斯文：

「小姐唔使驚。我無意傷害任何人。不過出面凍得好交關，我想入嚟取吓暖。」
心哋善良嘅雪白同玫瑰紅畀隻熊入屋，隻熊坐喺火前面取暖，坐坐吓仲開始同兩個少仔玩咗陣，一路留到第二朝先返入森林。自從嗰晚之後，隻熊晚晚都會嚟三母女嘅屋仔取暖，同兩姊妹玩到熟晒。

後來夏天到咗，隻熊人jan2同三母女講，話有個邪惡嘅矮人想偷佢嘅財寶，所以佢要離開一排保護佢啲財寶。然後有一日，兩姊妹喺森林裡便遇到一個矮人，個矮人嘅鬍鬚畀樹枝纏住咗。郁唔到嘅佢一見到兩姊妹就大聲求救，兩位少女上前幫手，但係鬚同樹枝纏到好實，最後佢哋就焗住要攞把鉸剪剪斷啲鬍鬚。矮人得救，但完全唔識感恩：

「你兩個妹釘！我把鬚咁靚，你哋竟然剪斷佢！？我咒你哋行衰運呀！」
嗰一年嘅夏天，兩姊妹試過再撞到矮人，每次佢哋都幫矮人解難，但矮人次次都係完全唔識感恩。

有一日，兩姊妹又撞到矮人。今次係有隻熊人jan2追住佢。矮人求晒饒噉哀ai1隻熊：

「唔好殺我呀！你肚餓嘅話，食嗰兩個𡃁妹啦！」
隻熊唔理矮人嘅哀求，一掌打死咗佢。而喺下一刻，隻熊就變咗身做一位英俊嘅王子：原來矮人先前對王子落咗咒令佢變成熊，仲偷走咗王子嘅寶石。作惡嘅矮人一死，王子身上嘅咒就失效。王子記得雪白同玫瑰紅之前款待過佢，對兩姊妹有好感。到咗最後，雪白同王子結婚，而玫瑰紅就嫁咗畀王子個細佬，兩姊妹做咗貴族，佢哋阿媽亦唔使再捱窮。

自此之後，大家都開開心心噉生活落去。大團圓結局。

插圖
--

* 雪白同玫瑰紅兩姊妹心哋好好。雪白同玫瑰紅兩姊妹心哋好好。
* 雪白同玫瑰紅招待熊人jan2。雪白同玫瑰紅招待熊人jan2。
* 雪白同玫瑰紅遇到矮人。雪白同玫瑰紅遇到矮人。
* 雪白同玫瑰紅郁手剪斷矮人嘅鬚。雪白同玫瑰紅郁手剪斷矮人嘅鬚。
* 雪白同玫瑰紅多次幫助遇到麻煩嘅矮人。雪白同玫瑰紅多次幫助遇到麻煩嘅矮人。
* 熊殺矮人。熊殺矮人。
* 熊變王子。熊變王子。

連結
--


維基同享有多媒體嘅嘢：  
**Schneeweißchen und Rosenrot**

* （英文） 文學 / 雪白同玫瑰紅，電視橋段網講呢個故仔。
* 《白雪公主》

疏士
--

1. ↑  Ashliman, D. L. (2020). "Grimm Brothers' Children's and Household Tales (Grimms' Fairy Tales)". *University of Pittsburgh*.
2. ↑  Snow-White and Rose-Red. *American Literature* （英文）
唔好同**敦倫**同**倫敦市**搞亂。
 搵緊第二個意思嘅話，請睇「**倫敦 (搞清楚)**」。

|  |
| --- |
| **倫敦London** |
| *花名：霧都* |
| **國家** | 英國 |
| **歷史** | 有成2,000幾年咁耐1801年做咗世界第一大埠 |
|
| **市長** | 簡薩迪 |
| **幅員** | 1580平方公里（607平方英哩） |
| **人口**－總人口（2010年7月）－人口密度 |  7,825,200人12,892人/英哩（4,978人/平方公里） |
| **語言** | 英文 |
|
| **位置**－經度－緯度 |  **0°**05'00"**W****51°**30'00"**N** |
| **氣溫**－全年最高－全年平均－全年最低 |  25 °C（7月）°C-2 °C（1月） |
| 倫敦位置圖 |

**倫敦**（英文：**London**，舊時又叫做**英京**）係英國實際上嘅首都，同時亦係英倫實際上嘅首府。自18世紀以來，倫敦一路都係世界上至為緊要嘅政治、經濟、文化、藝術與及娛樂核心之一。2005年統計指，倫敦斷人頭計有成爭唔多750萬，而其中大城市人多過1200萬。倫敦乃係一個極之多元化嘅大都市，居民來自世界各地，具有多元嘅種族、宗教同文化，講說話嚟計，言語都有成300幾種。同時，倫敦更係世界聞名嘅旅遊勝地，有勁多名勝景點，即如博物館咁。

名稱
--

喺英國嘅政治區劃裡面，「倫敦」同「倫敦市」唔係同一回事。「倫敦」或者「大倫敦」係一個大都會區，重要嘅英國國家機構，包括王室住地白金漢宮、國會所在地西敏宮同首相辦公室唐寧街十號，都位於倫敦轄下嘅西敏市；「倫敦市」係一座高度自治嘅城MARZ23

。

地理
--

泰晤士河穿過倫敦，而且將城市分開做南同北。自從羅馬人喺嗰度定居之後，河上面逐漸起咗一條條嘅橋，而其中最著名嘅就係倫敦橋。

人口
--

倫敦係歐洲繼莫斯科同巴黎之後嘅第三大都市。據2001年嘅人口普查，倫敦市區同佢嘅自治市（鎮）（約610平方英里）有7,172,036 人口。其中大概有71%係白人，10%係印度、孟加拉或巴基斯坦後裔，5%係非洲黑人後裔，5%係加勒比海黑人後裔，3%混血人種，重有差唔多1%係華人。58.2%嘅人口信奉基督教，15.8%嘅人口冇宗教信仰。大概有21.8%嘅倫敦居民喺歐盟以外嘅地區出世。

生活喺倫敦都市圈（6,267平方英里）入面嘅大約有13,945,000人口，比起蘇格蘭、威爾士同北愛爾蘭嘅人口總和重要多。倫敦都市圈係歐洲最大嘅都市圈，亦係世界上最大嘅20個都市圈之一。

行政區劃
----

  


**倫敦市同大倫敦嘅32個區**| 1. 倫敦市
2. 西敏市
3. 堅星頓與車路士區
4. 咸默史密夫與富林區
5. 環茲禾夫
6. 林拔夫區
7. 南禾克區
8. 塔村區
9. 黑尼區
10. 伊士靈頓區
11. 鑒登區
12. 布倫特區
13. 伊靈區
14. 亨斯勞區
15. 泰晤士河畔列治文區
16. 泰晤士河畔京士敦區
17. 默頓區
 |  | 18. 室頓區
19. 古萊伊頓區
20. 布林利區
21. 路易斯咸區
22. 格連尼治區
23. 比克斯利區
24. 希華靈區
25. 伯瓊與達根咸區
26. 紅橋區
27. 聶烏咸區
28. 禾岑森林區
29. 哈靈利區
30. 晏菲德區
31. 巴涅區
32. 哈勞區
33. 曉靈頓區
 |

1. ↑  唔受倫敦管轄。

體育
--

倫敦搞過三次夏季奧林匹克運動會，分別係1908年、1948年同埋2012年，係有史以嚟頭一個三度主辦現代奧運會嘅城市。

倫敦亦雲集英格蘭超級足球聯賽其中五間足球會：阿仙奴、車路士、水晶宮、熱刺同埋韋斯咸。

倫敦嘅溫布頓網球錦標賽亦係世界四大網球公開賽其中一個。

旅遊
--

西敏宮係倫敦地標
倫敦塔橋亦都係倫敦地標
倫敦係世界上其中一個好受遊客歡迎嘅城市。主要景點包括：

* 白金漢宮
* 特拉法加廣場
* 聖保羅大教堂
* 西敏宮
* 倫敦眼
* 大英博物館
* 國立畫廊
* 自然史博物館
* 南岸中心
* 泰特現代藝術館
* 維多利亞與亞厘畢博物館
* 倫敦科學館
* 森麻實府
* 倫敦塔
* 國立肖像館

參考
--
喺麥哥盧街向北望，可以見到安省美術設計大學主要教學大樓，左下角見到嘅係地方屬於學校但係唔係學校經營嘅美術用品鋪安省美術設計大學校園入面最出名嘅主要教學大樓
**安省美術設計大學**（英文：**OCAD University**，全名 **Ontario College of Art and Design University**，簡稱 **OCADU** /ˈɔʊˌkæd ˈju:/ 或者 **OCAD**）係加拿大安大略多倫多嘅一間公立美術大學，1876年創校嗰陣係一間美術學院，1920年代嘅時任校長 George Reid 曾經提出同多倫多大學合併，等學生畢業之後有大學學位，但係件事冇發生到，直到2002年獲准升格成為大學，2010年正式改名。

呢間學校分四個系（faculty，相等於香港嘅學院）⸺美術系（Faculty of Art）、設計系（Faculty of Design）、通識系（Faculty of Arts and Science）同研究系（Faculty of Graduate Studies）。其中通識系係輔助性質，負責教本科嘅一啲唔屬於美術又唔屬於設計嘅科目，但係唔可以主修通識。

名
-

呢間學校曾經多次改名，創校嗰陣叫 Ontario School of Art（安省美術學校），1890至1910年間叫 Central Ontario School of Art and Industrial Design（安省中部美術及工業設計學校），1912年立法改名安省美術學院（Ontario College of Art，簡稱 OCA），1996年改稱安省美術設計學院（Ontario College of Art and Design，簡稱 OCAD）。

2010改叫安省美術設計大學之後，其實除咗英文名之外，仲有個正式嘅法文名，叫做 **Université de l’École d’art et de design de l’Ontario**（EADO），但係因為佢係英語教學，呢個法文名好少用。

校園
--

安省美術設計大學其實只有一個主要校區，但係校區被繁忙嘅皇后西街割咗做兩半，圖書館同本科生嘅主要教學大樓喺北校區（north campus），研究生嘅主要教學大樓喺南校區（south campus）。

2018年開始，佢喺湖濱嘅 Queens Quay（皇后碼頭）區仲有一個地點，叫做 CO（原稱 Business Innovation Centre，商業創新中心），淨係用來提供培訓畀商界想學美術設計嘅人，技術上算係南校區嘅一部份，但係同南校區其他地方隔咗幾乎三公里。

### 著名建築

安省美術設計大學嘅最著名嘅建築係喺麥歌盧街同登打士西街交界西南角嘅主要教學大樓，頂部貎似一張枱嘅5樓同6樓。呢兩層技術上係一座獨立於1至4樓嘅建築物，而今叫做 Sharp Centre for Design，佢係喺2000年由英國建築師 Will Alsop 喺咨詢過學生同附近居民之後設計，而選擇咁起嘅其中一個原因係因為可以唔使喺起樓嘅時候閂咗間學校，同埋可以喺 ｢枱底｣ 起一個公園仔，將西面原有嘅嘉蘭公園同麥歌盧街連接。

主要教學大樓嘅1至4樓其實係1920年代先起，係全加拿大第一間專登起來做美術教學嘅建築物，屬於佐治式建築；1950年代擴建嘅部份屬於現代建築。

參考
--

1. 1 2 3  "Ontario College of Art and Design University Act, 2002, S.O. 2002, c. 8, Sched. E". The Queen’s Printer for Ontario. 喺2022-08-19搵到.
2. 1 2 3 4  Hume, Christopher (2007). "135 Years". 出自 Grice, Gordon (編). *Shift: Conventions*. Toronto, Canada: OCAD U Student Press. pp. 14–20. ISBN 978-0-9783278-5-9.
3. ↑  "Ontario College of Art & Design becomes OCAD University". *Canadian Architect*. 喺2022-08-19搵到.
4. ↑  "History". OCAD University. 喺2022-09-03搵到.
5. ↑  "OCAD U CO launches at the waterfront!". OCAD University. 喺2022-09-03搵到.
6. ↑  Lewington, Jennifer (2019-06-25). "OCAD's new waterfront campus shows off benefits of collaboration". Globe and Mail. 喺2022-09-03搵到.

出面網頁
----

* 安省美術設計大學嘅官方網站
* 安省美術設計大學 CO 嘅官方網站

|  |  |
| --- | --- |
| Stub icon | 呢篇大學文係楔位文。歡迎幫維基百科擴寫佢。睇 • 論 • 改 • 歷 |
《**香港01**》（英文：**HK01**）係香港新聞媒體，2016年1月成立，主要搞網上新聞，2016年3月11號創辦同名周報《香港01》，逢禮拜五出版。創辦人係做過《明報》老闆嘅于品海，編採成員多數由《明報》、《明報周刊》、《南華早報》、《壹周刊》等等媒體過檔。佢嘅宣傳口號係「社會撕裂 大家都輸 是時候改變了」（粵文意思：係時候改變喇）。

由於高層立場係親中建制派，但係前線員工嘅立場就普遍為泛民主派，因此被視為中間派傳媒。

除咗媒體業務之外，《香港01》搞埋個外賣自取平台，叫「**e肚仔**」。

閱讀數據
----

根據獨立第三方機構Comscore數據，2020年11月《香港01》按月不重覆總觀眾人數有成500萬，係香港新聞／資訊-綜合新聞類別第一。喺2018年7月至2020年12月期間30個月，成為iOS App Store及Google Play Market香港新聞類免費App總下載量排名第一，當中有成20個月喺iOS App Store及Google Play Market香港新聞類免費App下載排行榜排名第一。

如果按每日計數，睇返Google Analytics數據，《香港01》平均每日不重複到訪人數直迫200萬人次，平均每日點擊次數迫近5000萬次。其中一個讀者睇《香港01》website嘅渠道係透過Google搜尋，搵到讀者有興趣嘅內容。由2019年底起，《香港01》Google關鍵字數目係全港媒體第一。

政治立場同爭議
-------

《香港01》涉及過唔少同政治立場同編採自主有關嘅紛爭。《立場新聞》喺2021年訪問咗幾個喺「親中派媒體」（包括《香港01》在內）嘅記者，就暴露咗一啲情況。有受訪記者甚至形容因為投資人于品海代任總編輯，編採自主蕩然無存。

### 刪改六四事件解密檔案報道

《香港01》喺2017年12月曾經發表一篇關於六四事件嘅文章，引述英國駐華大使館嘅解密資料，但原文發出後被撤換，略過咗好多原文嘅細節，亦刪減咗好多對解放軍士兵入城時嘅具體情況描述。

被修改嘅內容包括：

* 描述中國解放軍27軍喺天安門清場嘅時候，刪咗士兵向學生、平民同冇武器嘅士兵發動「無差別攻擊」嘅字眼。
* 無武器嘅士兵同學生被到達現場嘅軍車「射殺」，修改後變成佢哋「中槍」。
* 引述英方報告指裝甲車多次輾過屍體將佢哋壓成「餡餅」，附有英文原文，但呢啲文字同英文原文後來被刪去。

### 鄭若驊僭建醜聞期間

有《香港01》記者喺2021年接受咗《立場新聞》訪問嘅時候話，2018 年啱啱上任律政司司長嘅鄭若驊爆出僭建醜聞，兩三個之後，有高層曾經婉轉阻止下屬跟進呢單新聞。

### 2019年區選違反選舉條例同阻止記者訪問素人

第6屆香港區議會選舉前夕，《香港 01》一連發表兩篇文章，一共點名唔支持 203 個候選人，多數係泛民主派人士，被質疑違反《選舉（舞弊及非法行為）條例》。另外，高層亦忽然唔畀前線記者再訪問一啲被視為空降嘅素人。

事件引嚟泛民主派嘅批評，其中，時任立法會議員區諾軒（陳欣兒嘅師父）就批評做法唔負責任，而且侮辱咗傳媒呢兩個字，直斥《香港01》咁做係垃圾。另外，《香港01》至少133名編採人員，來自突發、港聞、偵查、法庭同社區等近10部組，之後亦發表實名聯署聲明，質疑呢啲評論有欠公允、有失專業，更可能影響選舉嘅公平公正，又冇畀當事人機會解釋，對呢啲評論表示遺憾同強烈唔同意。

另外，大律師龔靜儀接受訪問時亦認為，廉政公署同選管會應跟進事件。

參考
--

1. 1 2 3 4 5  〈《香港01》刪改六四事件解密檔案報道惹關注〉. 《英國廣播公司》. 2017年12月21號. 原先內容歸檔喺2019年6月17號. 喺2020年8月2號搵到.
2. ↑  劉瀾昌 (2018-07-03). 《《在河水井水漩渦之中: 一國兩制下的香港新聞生態【增訂版】》》. 秀威資訊. pp. 344–345. ISBN 9789863265597.
3. 1 2 3  〈【獨立報導・1】反送中引燃政治審查 記者的抉擇：堅持還是離職？ | 立場專題 | 立場新聞〉. 《立場新聞 Stand News》 (英文). 原先內容歸檔喺2021-03-19. 喺2021-03-18搵到.
4. ↑  評論編輯室 (2019-11-23). 〈什麼人不符合出任區議員應有的品格和德行〉. 《香港01》 (香港中文). 原先內容歸檔喺2021-03-21. 喺2021-03-18搵到.
5. 1 2  〈區選前夕 《香港 01》列兩「不支持候選人名單」 多數為民主派 | 立場報道 | 立場新聞〉. 《立場新聞 Stand News》 (英文). 原先內容歸檔喺2021-03-21. 喺2021-03-18搵到.
6. ↑  〈【決戰區選】《香港01》點名不支持候選人涉違例 過百編採聯署轟欠專業影響公平公正 ｜ 蘋果日報〉. 《Apple Daily 蘋果日報》 (香港中文). 原先內容歸檔喺2021-03-21. 喺2021-03-18搵到.
7. ↑  〈一群《香港01》編採人員就公司兩篇評論之聲明 | 獨媒轉載〉. 《香港獨立媒體網》. 原先內容歸檔喺2021-03-21. 喺2021-03-18搵到.
8. ↑  〈區選2019：《香港01》發不支持候選人名單涉違選舉例〉. 《on.cc東網》 (香港中文). 原先內容歸檔喺2021-03-21. 喺2021-03-18搵到.

出面網頁
----

* 香港01嘅官方網站 Edit this at Wikidata
滑鐵盧大學其中一座工程教學大樓
**滑鐵盧大學**（英文：**University of Waterloo**，簡寫 **UW**；粵語簡稱 **U Wat**ju1 wot1 或者跟中文叫**滑大**），係加拿大安大略窩打老一間省立大學；1957年創校。主校區佔地 404 公頃（998英畝），毗鄰窩打老「上城區」（市中心）同窩打老公園。

不過佢並唔係所有學系都喺窩打老，佢嘅建築系喺劍橋，距離主校園大約30公里。

書院
--

構成滑鐵盧大學嘅，除咗公立嘅部分之外，其實有四間有基督教背景嘅書院（federated colleges），佢哋都係面積蚊型、有宿位嘅書院，呢啲書院包括 Conrad Grebel（英文讀音：/ˈkɔnˌræd ˈgreɪbəl/）、Renison（英文讀音：/ˈrɛnɪzən/）、其實已經冇咗教會背景嘅 United 同其實已經升咗格做大學嘅 St. Jerome’s。佢哋大部份都係喺滑大主校園嘅邊邊，唯一例外係 St. Jerome’s，因為佢嘅歷史其實仲耐過滑大本身，位置喺正滑大主校園中間，數學系過條河仔就係。

### Conrad Grebel 書院

**Conrad Grebel** 係門諾會（Mennonites）應滑大邀請而設立嘅一間書院，1964年創校，1970年代開始有音樂課程，出名讀音樂。

### Renison 書院

**Renison** 係聖公會應滑大邀請而設立嘅一間書院，1959年創校。

### 聯合書院

**United** 本來係加拿大聯合教會應滑大邀請而設立嘅一間書院，1962年創校，本來叫**聯合教會聖保羅書院**（St. Paul’s United College），2002年脱離聯合教會，由一間獨立嘅有限公司營運，並改稱**聖保羅書院**（St. Paul’s College），2022年9月24號喺冇咨詢過學生嘅情形下突然改名，叫**聯合書院**（United College），雖然佢一早已經同聯合教會冇咗關係。

### 聖葉理諾大學

聖葉理諾大學校園
**St. Jerome’s** 係併咗入滑大嘅天主教書院，1865年創校，即係滑大創校嘅92年前，原本係專上學院，叫**聖葉理諾學院**（英文：St. Jerome’s College），1959年升格做大學，改名叫**聖葉理諾大學**（University of St. Jerome’s College），但係因為已經有滑鐡盧大學，於是就自願併咗入去，除咗神學學位之外放棄唔用頒自己學位嘅權利，1999年正名 **St. Jerome’s University**，簡稱 **SJU**。

聖葉理諾大學雖然唔係堂區，但係每個禮拜都有主日彌撒，有自己聖詠團，基本上類似一個彌撒中心，呢個堂正式係叫 ｢大學天主教團體｣（University Catholic Community，UCC），但係好多返呢個堂嘅學生就咁叫佢 St. Jerome’s（聖葉理諾堂）。

出面網頁
----

* 滑鐡盧大學嘅官方網站 Edit this at Wikidata

攷
-

1. ↑  "History" (加拿大英文). University of Waterloo. 喺2023年10月21號搵到.
2. ↑  "Architecture (Cambridge campus)" (加拿大英文). University of Waterloo. 喺2023年10月21號搵到.
3. 1 2  "Mission, Vision, & History" (加拿大英文). St. Jerome’s University. 喺2023年10月21號搵到.
4. 1 2 3  Bholla, Cheyenne (June 20, 2022). "St. Paul's University College to change its name". *Waterloo Region Record* (加拿大英文). 喺2023年10月21號搵到.
5. ↑  "Conrad Grebel University College – Waterloo, ON" (加拿大英文). Centre for Mennonite Brethren Studies. 喺2023年10月21號搵到.
6. ↑  "History". *Renison University College* (加拿大英文). University of Waterloo. 喺2023年10月21號搵到.
7. ↑  "About St. Paul's University College". *United College* (加拿大英文). University of Waterloo. 喺2023年10月21號搵到.`{{cite web}}`: CS1 maint: url-status (link)
8. ↑  Leigh, Remy (October 19, 2022). "United or divided: The United College rebranding". *Imprint* (加拿大英文). 喺2023年10月21號搵到.


|  |  |
| --- | --- |
| Stub icon | 呢篇大學文係楔位文。歡迎幫維基百科擴寫佢。睇 • 論 • 改 • 歷 |
沃克蘭（Louis Nicolas Vauquelin，1763年5月16號—1829年11月14日）係一位法國化學家，發現咗鉻同鉬元素。

沃克蘭喺1763年喺法國諾曼第嘅Saint-André-d'Hébertot出世，佢爸爸係一個莊園經理。佢最早接觸化學是喺盧昂一間藥劑師實驗室擔任助理（1777年-1779年）。後來佢搬到巴黎，喺巴黎植物園（法文：Jardin du Roi，現在嘅國立自然史博物館）做實驗室助理，重識到一個化學教授。

1797年，沃克蘭喺西伯利亞嘅一種紅色礦石度發現鉻元素。1798年，佢喺祖母綠（一種綠柱石變種）度提取出咗鈹氧化物，於是發現咗鈹元素。他重發現液態氨存在喺常壓之下。

沃克蘭又同合作夥伴Fourcroy一齊發現咗一種喺鉑殘渣度嘅金屬，他哋叫佢做"ptène"，爾個名後來成為鋨早期嘅同義詞。佢重喺蘋果入面發現果膠同蘋果酸，又分離咗樟腦酸同奎寧酸。

沃克蘭喺1809年成為巴黎大學教授，重喺1811年當選為美國哲學學會（英文：American Philosophical Society）嘅會員。佢個名被用來命名植物屬"Vauquelinia"同一種與分子美食相關嘅蛋白泡沫"Vauquelin"。他發現嘅鉻礦物"vauquelinite"亦都係用佢個名命名。

參考
--

* Louis Nicolas Vauquelin - Wikipedia （英文）
* Nicolas Louis Vauquelin - technology.matthey.com （英文）
* Louis-Nicolas Vauquelin | Encyclopedia.com（英文）
**蕭梓恒**（英文：**Jeffrey Siu Tsz Hang**，1994年1月8號—）係香港新聞工作者，香港中文大學畢業，前無綫新聞台首席主播（中文：主播）同有線新聞主播。2017年10月過檔無綫新聞台，初期主要擔任該台深宵新聞報道（中文：深宵新聞報道）同無線財經新聞（中文：無線財經新聞）嘅主播。2018年初開始主持天氣報告、財經資訊台嘅資訊節目（例如：《職場制勝》、《看出個未來》），同年年尾開始主持《星期日香港早晨（中文：星期日香港早晨）》。2019年中晉升為高級主播，並開始主持《無綫7:30 一小時新聞（中文：無綫7:30 一小時新聞）》，同時亦開始主持《新聞提要（中文：新聞提要）》。

2019年9月7號起，蕭梓恒開始擔任翡翠台《晚間新聞（中文：晚間新聞）》主播。2020年5月2號起，由於翡翠台嘅禮拜一到日《晚間新聞》改為統一每晚十一點播，由當日起周末嘅晚間新聞改為設定固定主播，佢改為固定擔任禮拜六、日晚間新聞主播。並喺2020年11月7號開始改為兼任禮拜六、日《六點半新聞報道》主播。

2020年美國總統選舉，蕭梓恒喺翡翠台唔同新聞時段中直播報導選舉結果，令佢成為無綫電視第一位無綫新聞台男主播同時擔任《香港早晨》、《新聞提要》、《午間新聞》、《晚間新聞》同《六點半新聞報道》嘅主播。

蕭梓恒喺2021年12月升任為首席主播，第二年8月6號辭職，轉職到中銀香港企業傳訊部。

新聞節目主持
------

* 2017年：《探古尋源》
* 2018年至2019年：《職場制勝》
* 2019年至2020年：《晚間新聞》（固定新聞主播）
* 2020年至2021年：《看出個未來》
* 2021年：中國光大集團（中文：中國光大集團）特約《智造美好生活》
* 2021年：《電子消費通》
* 2020年-2021年/2022年：《六點半新聞報道》（主播（中文：主播））黃曉瑩、何曼筠、張文采
* 2021年：《2021年香港立法會選舉論壇（中文：2021年香港立法會選舉論壇）》（新界西北、新界東北、九龍西）
* 2021年10月13號：颱風圓規《風暴消息》（10:00至16:40）
* 2022年：《創科導航》
* 2022年：《午間新聞》（替更新聞主播）

參考
--

* 〈無綫新聞畫面故障9分鐘　男主播被遮蓋　女主播忍笑樣惹網民熱議〉 (中文). 香港01. 2019年12月15號.



|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
盾構機
**盾構機**（粵拼：teon5 kau3 gei1）係種施工工具，施工隊搞涉及地底長廊嘅工程（例如大型地下隧道或者穿過山體嘅地下長廊等）嗰時會用到。尤其喺起地鐵、過江河或穿過山窿嘅隧道時成日用到。

發展史
---

盾構機最先由法國設計師——馬克·伊森巴·布魯尼爾（法文：Marc Isambard Brunel）喺1825年開挖泰晤士隧道（英文：Thames Tunnel）時整出嚟，但嗰時機械水平非常之落後，令盾構機俾水浸而壞咗好多次，直到1830年升級咗盾構機，同最早嗰種相比多咗氣壓法嚟解決施工隧道入面出現滲水問題。1853年將結構改成用圓形盾構同鑄鐵管片整，後嚟幾次成功整到條長嘅地底隧道而喺1866年申請咗發明專利。1874年，英國建築工程师珍斯·格利特赫得（英文：Janes Greathead）喺挖緊有好大機會滲水嘅地層位，好難用到空氣撐住隧道工作面而開發咗用泥水版，兩年後亦俾莊迪堅遜布倫頓（英文：John Dickinson Brunton）同佐治布倫頓（英文：George Brunton）申請咗發明專利，之後好多需要用到盾構機嘅地底隧道工程都係用咗格利特赫得盾構法嚟整。

日本喺1917年引入盾構機後，重喺1963年由佐藤工業（日文：佐藤工業）研發出土壓平衡盾構機。之後有好多廠商以土壓、壓力保持、軟泥、土壤壓力、泥壓等呢5種盾構名嚟出咗同「土壓平衡盾構」有關嘅盾構機。

結構同原理
-----

盾構機嘅批盤（右）同批具（左）
盾構機入面主要有批盤、批具、千斤頂、管片、液壓驅動摩打、控制室，及螺旋排泥機呢7樣組成。

控制室
主要用嚟控制盾構機嘅推力同埋速度、方向等掘進參數嘅操控室。

千斤頂
佢係盾構機向前掘入嘅動力裝置。佢每次伸夠一環嘅管片闊度就按順序向前縮返轉頭，留返條罅組裝管片，之後以組裝好嘅管片做支撐而繼續向前挖。

批盤
盾構機最前邊嘅構件。主要搭埋批具一齊將岩泥猛咁斬。主要功能包括開挖同穩定工作面。佢喺液壓摩打同盾構千斤頂喺同時驅動作用下，一邊向前挖，一邊用嚟批走啲泥同石。

批具
按斬切原理可以分成齒批同刮批、録批、輔助批等。佢都係根據唔同地層嚟做搭配使用。

液壓驅動摩打
可以用過驅動先帶喐啲齒輪仔，再喐啲大齒圈嚟實現批盤猛咁轉。

管片
佢係盾構施工嘅主要裝配構件，亦係隧道最入面嘅防護罩。主要用嚟擋住土層壓力同埋地下水壓力。主要將盾構管片按順序搞組裝，通常6嚿管片組成一圈隧道。管片闊度大多數有1.5m咁闊。佢嘅質量直接影響到成條隧道嘅質量（包括防水同耐力）同埋安全。

螺旋排泥機
佢主要將批盤掛落咗啲泥漿同石頭送到皮帶傳送機，最後再用泥渣車送到隧道出面。

土壓同泥水呢兩種盾構機嘅區分
--------------

土壓平衡盾構機同埋泥水平衡盾構機兩種都唔一樣：

| PK項 | 盾構機種類 |
| --- | --- |
| 土壓 | 泥水 |
| 穩定工作面 | 泥倉入面積埋啲泥嚟平衡工作壓力 | 泥水做保護材料，形成泥膜嚟平衡土壓力。 |
| 適應地層 | 泥土質　　　　√砂層　　　　　×軟粘泥　　　　×淤泥　　　　　×高水壓地方　　× | 泥土質　　　　√砂層　　　　　√軟粘泥　　　　√淤泥　　　　　√高水壓地方　　√ |
| 推力 | 大 | 細 |
| 對地面沉降性 | 好大機會 | 少有 |
| 使唔使處理泥漿系統 | 唔使 | 必須 |
| 對環境嘅影響 | 冇 | 大 |

攷
-


維基同享有多媒體嘅嘢：
**Tunnel boring machine**（類）

* 盾构机构造及工作原理简介 福建中天重工机械设备
* 盾构机的发展历程 中国盾构工程
* History of Tunnel Boring Machines - James Robbins and the First Tunnel Boring Machine
葉利欽 (1993年)
**葉利欽**（俄文：**Борис Николаевич Ельцин**，1931年2月1號—2007年4月23號）係俄羅斯前總統。佢做過蘇聯共產黨中央政治局候補委員、莫斯科市委第一書記、蘇聯俄羅斯聯邦最高蘇維埃主席、同埋俄羅斯首任民選總統。

葉利欽係個充滿爭議嘅政治人物，佢喺蘇共年代因為矢言打擊貪污而聲名大噪。喺1991年6月12號佢以 57% 嘅得票率當選俄羅斯蘇維埃聯邦社會主義共和國總統，成為俄羅斯史上第一個民選總統。佢執政嗰陣推動自由市場經濟同埋民主體制，但係佢採取「休克療法」嚟令到俄羅斯由原本嘅計劃經濟盡快走上資本主義，包括放寬蘇聯時期嘅物價管制，同埋大幅削減政府開支。但係呢啲政策就令到俄羅斯經濟瀕臨崩潰，最後更加以武力鎮壓反對者。佢嘅政權亦都飽受貪污醜聞困擾。而喺任內兩次攻擊車臣，但係未能夠平息車臣分離主義分子，亦都動搖佢喺國民嘅領導地位。喺距離2000年重有幾個鐘頭之前，佢突然宣佈辭職，任命總理普京做代總統，震驚朝野，就咁完咗佢嘅政治生涯。到嗰陣，有啲人估計佢嘅民望得返大概 2% 。

註
-

1. ↑   Russian leader Yeltsin dead，美國有線新聞網絡，2007年4月23號。
2. ↑  Daniel Treisman, "Why Yeltsin Won: A Russian Tammany Hall," *Foreign Affairs*, 1996年9月/10月 互聯網檔案館嘅歸檔，歸檔日期2007年9月30號，.。
3. ↑  美國有線新聞網絡, October 7, 2002.  互聯網檔案館嘅歸檔，歸檔日期2017年11月7號，.

| * 睇
* 傾
* 改
俄羅斯聯邦總統 |
| --- |
| 葉利欽 · 普京 · 梅德韋傑夫 | standard of the President of the Russian Federation |

|  |  |
| --- | --- |
| 權威控制 | 
* WorldCat
* VIAF: 39414592
* LCCN: n83228407
* ISNI: 0000 0001 2278 5409
* GND: 118900048
* SELIBR: 51579
* SUDOC: 029957109
* BNF: cb121472282（資料）
* BIBSYS: 90209622
* NLA: 35084333
* NDL: 00477605
* NKC: jn20000700806
* RLS: 000003675
* BNE: XX1163017
* CiNii: DA04182555

 |

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
**李家仁**，BBS，MH，JP（1952年12月12號—）係香港兒科醫生，做過香港醫學會會董、九龍樂善堂多個職位，包括第三十二任主席。

李家仁鄉下廣東東莞，聖保羅男女中學畢業。

工餘
--

1990年，李家仁醫生開始做樂善堂三十幾位常務總理之一。

1996年，李家仁醫生升咗做樂善堂第四副主席。

2001，李家仁醫生升咗做樂善堂第三十二任主席。

2003年，李家仁醫生俾樂善堂會員大會調咗去做嗰道嘅永遠顧問。

李家仁工餘唱兒歌，親自作曲、填詞，上過無綫電視細路節目《閃電傳真機》、《至Net小人類》同《放學ICU》，飲歌包括《小明坐火車》（正名為《小明小明小小明》），YouTube片段有40萬人次睇過，另外2010年《小明上廣州》嚮YouTube，3日內有30萬人次睇過，重嚮叱咤903派台，話有更多「小明系列」歌出緊。2011年，李家仁再有新歌《小明去拜年》。

1994年2月25號，李家仁做緊九龍樂善堂常務總理。

宗教信仰
----

李家仁早期係基督教徒，2002年覺得佛家思想啱佢而改信佛教，佢重有個法號「衍仁」。

參考
--

* 兒歌醫生李家仁，文匯報，2006年7月19號
* 李家仁遊戲人間，大學線，第25期
* 香港醫學會各委員會成員名單（2005至2006）

1. ↑  樂善堂二零一零年度年報，記載著李家仁醫生曾任九龍樂善堂2001年度主席，1996-2000年度副主席，1990-1995年度及2002年度總理，1988-1989年度及2003-2010年度當年總理
2. ↑  李家仁 小明醫生樂同遊[*失咗效嘅鏈*]星島日報，2011年1月13號
3. ↑  Youtube網站上《小明坐火車》嘅片段 （片段開端顯示歌名為《小明小明小小明》）

睇埋
--

* 第5屆香港區議會選舉#梁美芬多年後被指控選舉舞弊

出面網頁
----

* 小明宅
* Youtube網站上《小明坐火車》嘅片段
* Youtube網站上《小明上廣州》嘅片段
* Youtube網站上《小明去拜年》嘅片段
* 中大新聞與傳播學院實習刊物《Varsity》嘅李家仁英文專訪
* 英文虎報李家仁嘅英文專訪（2011年5月9號）
唔好同**維妮**搞亂。

小熊維尼像（迪士尼版）
蘇聯版小熊維尼郵票
**小熊維尼**（粵拼：siu2 hung4 wai4 nei4，Winnie the Pooh）係隻卡通熊仔，1925年12月24號首次面世，以聖誕故事形式喺倫敦《新聞晚報》刊出；第一本《小熊維尼》故事書係喺1926年10月出版。小熊維尼係艾倫·亞歷山大·米恩為佢個仔創作嘅一隻熊造型卡通形象；而古典維尼就係謝培德（E.H.Shepard）所畫。

1966年畀迪士尼買咗版權，做咗佢旗下嘅卡通角色。1960至1970年代重有蘇聯電影版。

角色
--

* 小熊維尼（Winnie the Pooh）

主角，公，主要食蜂蜜，蜂蜜吃嗮之後成日即刻走去兔子屋企要蜂蜜；雖然成日因為腦袋細而畀咗錯誤解決辦法，但對朋友好講義氣。
佢屋企門上寫咗「MR. SANDERZ」。
迪士尼版嘅形象係多咗件紅色上衫。
* 跳跳虎（Tigger）

公，一隻鍾意彈跳嘅老虎，成日會用彈簧尾周圍跳來跳去，因此成日會有小破壞。
* 豬仔（Piglet）

公，一隻粉紅色豬仔，身型細，亦特別細膽。
* 咿唷（Eeyore）

公，一隻成日都好憂鬱嘅驢仔，住喺山頂上只係用幾嚿木頭起嘅「屋」裏面。成日愁眉苦面，自怨自艾，又因為條頸伸唔到直，令佢睇落冇啲心機；不過有維尼同好朋友為佢帶來歡樂，因此佢會默默喺朋友身邊守護住。特徵係條尾成日會甩尾。
* 兔子（Rabbit）

公，一隻鍾意園藝嘅兔仔，屋企門前有一大片菜園。
* 袋鼠媽媽（Kanga）

乸，小荳嘅媽媽。
* 小荳（Roo）

一隻六歲嘅小袋鼠公，袋鼠媽媽個仔，性格活潑開朗，同跳跳虎好好，亦鍾意同大班朋友一齊玩拋樹枝大賽。
* 貓頭鷹（Owl）

公，成日會扮演解決問題嘅智者，但同維尼一樣成日提供錯誤解答。
* 克里斯多福．羅賓（Christopher Robin）

根據米恩個仔克里斯多福·羅賓·米恩創造嘅男仔角色，係維尼嘅主要人類朋友，成日會親暱噉對維尼講「Silly old bear」。

文化
--

### 中國大陸審查

內文：習近平負面稱呼#小熊維尼
2017年，中國大陸網上熱傳話小熊維尼個神態同中共總書記習近平好似，搞到中國共產黨當局將「小熊維尼」列做敏感詞唔畀網民再提。到2018年，美國製作嘅合家歡電影《維尼與我》亦被禁止喺中國大陸上畫。2019年，《衰仔樂園》以小熊維尼嘅造型諷刺中國大陸，因而俾中共封殺。

參考
--

1. ↑  〈影射習近平？ 微博禁使用「小熊維尼」 - 國際 - 自由時報電子報〉. 原先內容歸檔喺2017-07-14. 喺2017-07-15搵到.
2. ↑  〈英倫熱議：維尼熊電影吃了中國閉門羹〉. BBC News. 2018年8月6號.
3. ↑  〈【全國封殺】《衰仔樂園》諷洗腦營遭封殺 學者：刺中北京死穴〉. 《Apple Daily 蘋果日報》 (香港中文). 2019-10-05. 原著喺2021-06-21歸檔. 喺2020-11-07搵到.

|  |  |
| --- | --- |
| Stub icon | 呢篇文係虛構角色楔位文。歡迎幫維基百科擴寫佢。睇 • 論 • 改 • 歷 |
**張志和**（粵拼：zoeng1 zi3 wo4；730年？—810年？），字**子同**（zi2 tung4），本名**龜齡**（gwai1 ling4），中國唐代婺州人（而家浙江金華），自號**煙波釣徒**（jin1 bo1 diu3 tou4），道號**玄真子**（jyun4 zan1 zi2），係唐代有名嘅道士、詞人、詩人。

張志和嘅老豆係張游朝，通曉《莊子》、《列子》，曾經做過《象罔》、《白馬證》嘅註說。受老豆影響，張志和喺官場失意後傾向咗道家，成爲道教學者兼道士。而佢老母生佢時發咗個夢，夢見楓樹喺佢肚上生，之後就生咗佢出來。

佢博學能文，善於畫山水畫，酒量了得，有時醉咗酒會演奏鼓、笛。虛歲十六歲時就明經及第，畀唐肅宗面見，並且直接同皇帝獻策，佢嘅名「志和」就係皇帝賜嘅。佢先後擔任翰林待詔、左金吾衛錄事參軍。後來佢獲罪被貶做南浦尉，於是佢對官場失望。佢嘅性格唔受拘束，所以雖然後來卸還返，但佢以屋企居喪爲由棄官，開始浪跡江湖，遊玩天下山水，喺祁門赤山鎮隱居，自號「煙波釣徒」，意思係「喺煙波之中嘅漁夫」，佢經常望落似釣魚，但魚鉤無魚引，就係仿照姜太公釣魚噉。後來佢阿哥張鶴齡驚佢就噉唔見咗人，喺越州（而家紹興）城東搭咗間茅屋畀佢住。

佢留低幾多軼事。唐肅宗賜佢一奴一婢，佢幫佢哋起名做漁童、樵青，並且畀佢哋兩個結婚。雖然係名人，但縣令要佢做浚渠嘅徭役都照做。對屋企人亦冇架子，曾經想用塊大布整裘，佢阿嫂幫佢織好，於是佢着上身，即使天時熱都唔除。觀察使陳少遊經常探佢，留咗好耐，幫佢間屋起名做玄真坊；因爲門口太窄，幫佢買地整大個門巷，起名做回軒巷，又爲佢搭橋，啲人起名做大夫橋。陸羽問佢：「有咩人同你來往呢？」佢答話：「宇宙（太虛）係我住嘅房，明月係我支燭，同四海嘅各位一齊相處，未曾離開過，噉有咩所謂來唔來往呢？」

作爲道教學者，佢留低咗《玄真子》呢本書，另外又寫咗十五篇嘅《太易》，共三百六十五卦。另外佢亦係有名嘅詞人，佢所填嘅五首《漁父》詞流傳至今，引起衆多文人和作，後來傳去日本，連嵯峨天皇亦跟住和作，成爲日本填詞嘅開山之作。之後佢嘅詞成爲《漁歌子》呢個詞牌嘅定格。佢興趣高遠，常人及唔上佢，唐憲宗曾經求佢嘅詞而不得。李德裕評佢話：「漁父係賢人但無名聲，鴟夷有智慧而功績高。但都唔似張志和，佢雖然隱居但有名，即使有名而無事煩住，既唔窮，亦唔富貴，實在比得上嚴光。」（隱而有名，顯而無事，不窮不達，嚴光之比）

張志和同顏真卿本來係老友，同陸羽一樣係佢嘅門客。後來顏真卿做湖州刺史時，同門客宴飲，唱和嘅詞就係張志和嘅《漁父》，唱和咗二十幾首，張志和爲呢啲詞作畫，啲人都讚歎啲畫。有次張志和探顏真卿，顏真卿有部船穿咗，想補返佢，張志和就話：「想攞部船當做屋企（浮家泛宅），喺苕、霅一帶遊蕩就夠嘑。」

最後佢哋一齊去湖州平望驛嘅鶯脰湖玩，張志和飲醉咗酒，話要爲啲人表演水上遊戲，結果浸親過世。按道教《續仙傳》嘅講法，就話佢嘅坐席鋪喺水上唔沈，坐喺上面好似行船噉，之後飛來一班白鶴圍住佢叫，張志和同顏真卿擺手表示謝意後就同白鶴飛天成仙。

參攷資料
----

* 沈汾. 〈卷上：玄真子傳〉. 《《續仙傳》》. 中國哲學書電子化計劃.
* 歐陽脩、宋祁. 〈列傳第一百二十一：隱逸傳 — 張志和傳〉. 《《新唐書》》.
* 辛文房. 〈卷三：張志和傳〉. 《《唐才子傳》》.
**點醬**（粵讀：dim2 zoeng3），中文叫**蘸醬**（粵讀：jaam2 zoeng3），係好多食物嘅常用調味料，通常用嚟為食物增加味道或口感，例如比得包、餃子、克力架、切碎嘅生蔬菜、生果、海鮮、切碎片嘅肉同芝士、薯片、墨西哥脆片、三角豆餅，有時甚至成件三文治點喺原汁入面。同其他醬料唔同，啲醬唔係加去食物到，而係將食物點落個醬度。

點醬通常用喺手指食物、前菜同埋其他食品類型到。建基喺酸忌廉、crème fraîche、奶、乳酪、蛋黃醬、軟芝士或豆類，杰身嘅點醬係美式頭盤嘅主要成份，而且稀過搽醬（可以溝稀嚟做點醬）。 名廚Alton Brown認為，可以「喺超過三英尺嘅白色地氈上面同佢嘅運輸機制維持接觸」嘅先算得上係點醬。

幾千年嚟，全世界嘅人點唔同嘅醬嚟食。

參考
--

1. ↑  Rombauer, Irma S.; Becker, Marion Rombauer; Becker, Ethan (1997) [1931]. *The Joy of Cooking*. Illustrated by Laura Hartman Maestro (第Rev.版). New York: Scribner. pp. 145–146. ISBN 0-684-81870-1.
2. ↑  Alton Brown (編寫/導演/主持) (2002-10-16). "Dip Madness". *Good Eats*. 第六季. 第九集. Food Network.
3. ↑  The Oxford Companion to American Food and Drink. p. 145.
《**鐵膽**》（粵拼：tit3 daam2）
（英文：A Go-Go Teenager）係1966年嘅一齣黑白粵語動作片，由陳文執導，謝賢、江雪、周驄領銜主演。

情節
--

周偉傑、李卓豪兩個都係孤兒，有一日佢兩個因為偷嘢，偉傑被人捉咗，但係卓豪就走甩，二人於是失去聯絡。偉傑被探長林昌收養，同佢個女秀芳青梅竹馬，而卓豪就做入黑社會。好多年後，卓豪遇返偉傑，兩個仍然係老死，偉傑多次勸卓豪改邪歸正。

冇幾耐，因為黑白兩道鬥爭，卓豪養父金經理暗中殺死林昌，偉傑決定加入警隊鏟除罪犯，偉傑、卓豪、秀芳三個失聯。三年後，偉傑做咗警長，卓豪亦都坐上第二把交椅，兩個又再見面。卓豪知道胡老大要殺偉傑，趕去救偉傑點知中伏受傷，自此卓豪決定洗心革面，重新做人。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 謝賢 | 李卓豪 |  |
| 江雪 | 林秀芳 |  |
| 周驄 | 同偉傑 |  |
| 綠珠 | 麗娜 |  |
| 麥基 | 阿燦 |  |
| 駱恭 | 林昌 | 探長，偉傑養父 |
| 李鵬飛 | 黃探長 |  |
| 王鏗 | 金經理 |  |
| 吳桐 | 馬鐸 |  |
| 周吉 | 師爺陳 |  |
| 小麒麟 | 飛仔全 |  |
| 朱少坡 | 濟軍福 |  |
| 小老虎 | 鬼仔明 |  |
| 黎雯 | 三婆 |  |
| 王侃 |  | 侍仔 |
| 馮敬文 |  | 警探甲 |
| 萬靈 |  | 警探乙 |
| 香海 |  | 歹徒 |
| 袁立祥 |  | 小商人 |
| 大聲婆 |  | 路人 |
| 徐小明 | 童年偉傑 |  |
| 李國維 | 童年卓豪 |  |
|

參考
--

* YouTube上面嘅《粵語長片》鐵膽 (1966)
* 鐵膽 (1966)（香港影庫 HKMDB）
唔好同**王李丹妮**搞亂。

**王丹妮**（英文：**Louise Wong**，1990年7月3號—）係香港時裝模特兒，因為被選中喺電影《梅艷芳》入面飾演梅艷芳而出名。

簡歷
--

王丹妮喺香港出世，出身單親家庭，自細喺新界屯門成長。王丹妮17歲參加 Elite 模特兒比賽，先後攞到香港區冠軍同亞太區總冠軍，正式入行做時裝模特兒。

2016年，電影《梅艷芳》開始選角試鏡，王丹妮被邀請參與，最後喺2017年11月由安樂影片老闆江志強同導演梁樂民落實揀王丹妮。因為王丹妮未做過演員，電影開拍前佢要接受6個月訓練。《梅艷芳》喺2021年11月上映。

個人生活
----

王丹妮24歲未婚懷孕，生咗個女Affa，但因為同男友性格唔夾，最後選擇做單親媽咪。2016年佢識咗藝人羅孝勇，拍拖四年之後，喺2020年年底註冊結婚。

演出
--

### 電影

* 2021年：《梅艷芳》 飾 梅艷芳
* 2023年：《毒舌大狀》 飾 曾潔兒

### 電視劇（ViuTV）

* 2023年：《那年盛夏我們綻放如花》飾 石曉彤（Jessica）

### 電視節目（ViuTV）

* 2021年：《囝囝女女730》 第188集嘉賓
* 2021年：《有酒今晚吹》 第77集嘉賓
* 2022年：《尾二一屆口罩小姐選舉總決賽》評判
* 2022年：《娛論潮》 第25集嘉賓

### 電視節目（HOY TV）

* 2023年：《四遊記》主持

參考
--

1. ↑  王丹妮24歲成單親媽　曾受傷被羅孝勇融化：他愛屋及烏

出面網頁
----

* 王丹妮嘅Facebook頁
* 王丹妮嘅Instagram頁
**哈利·登民**（粵拼：haa1 lei6 dang1 man4；英文：**Harry Denman**；1893年9月26號—1976年11月8號）係一位比較出名嘅衛理會平信徒領袖，美國阿拉巴馬州巴明咸人。佢成日強調耶穌喺西摩山遇到嘅嘢係生命嘅指導，甚至成日鬧現代物質主義兼強調任何種族、性別同等級嘅簡單生活同個人、所有人嘅關係。而佢得好少個人財產，凈得一對鞋兼唔戴表。佢嘅老友——比利·吉剌咸成日話佢係個偉大嘅傳教士導師。

生平
--

哈利·登民喺1893年9月26號出世喺美國阿拉巴馬州嘅巴明咸。佢阿爸——威廉哈利登民同阿媽——哈提·李安納度都係英國英格蘭告羅士打郡嘅移民。曾經喺1915年做過巴明咸主日學協會秘書到1919年做咗巴明咸第一個衛理教會教堂經理為止。 

1921年，佢喺]]巴明咸南方學院]]攞咗學士學位，同時喺1930年同1936年分別攞埋社會工作碩士學位同阿拉巴馬州雅典州立大學榮譽博士學位返嚟。

1938年，佢俾人揀咗衛理會傳道委員嘅秘書。甚至時隔一年，重做埋衛理教會屬下嘅新部門總秘書。.佢係做緊秘書嗰時出過The Upper Room呢本書。

1949年1月31號，哈利·登民做咗傳道基金嘅其一創辦人。 

1965年, 哈利·登民喺美國福音基金委員會度退休，同時重將佢最後啲人工捐嗮畀基金。之後喺美國同全球各地猛咁傳授傳教兼主持佈道會。曾經喺1967年到過臺灣傳過教。

到咗1976年11月8號，佢喺美國阿拉巴馬州嘅巴明咸度死咗，終年83歲。

註
-

1. ↑  Prophetic Evangelist : The living legacy of Harry Denman *foreword by Billy Graham*
2. ↑  In 1939, the northern and southern factions of the Methodist Episcopal Church and the Methodist Protestant Church merged to form The Methodist Church
3. ↑  美衛理會平信徒佈道家 戴孟博士下月來台 台北：基督教論壇報 （1967-02-19）

有關嘅書
----

* *Love Abounds: A Profile of Harry Denman, A Modern Disciple* by Asbury Smith and J. Manning Potts ISBN B000H9KB44
* *Harry Denman : A Biography* by Harold Rogers ISBN 0-369-51177-8
* *Prophetic Evangelist : The living legacy of Harry Denman, with foreword by Billy Graham* writings compiled by Bishop Earl G. Hunt and Dr. Ezra Jones ISBN 0-8358-0686-3
* *The Promise and the Power (Harry Denman lectures)* by Alan Walker ISBN 0-7624-1682-3
* Denman's personal papers are archived at the Pitts Theology Library, Emory University

出面網頁
----

* The Foundation for Evangelism